text:
 20.1.2022
 GA
 Iris Oifigiúil an Aontais Eorpaigh
 L 13/51
 Ní bhíonn éifeacht dhlíthiúil ach ag téacsanna bunaidh UNECE faoin dlí poiblí idirnáisiúnta. Ba cheart stádas agus dáta theacht i bhfeidhm an Rialacháin seo a sheiceáil sa leagan is déanaí de dhoiciméad stádais TRANS/WP 29/343 UNECE, doiciméad atá ar fáil ag: https://unece.org/status-1958-agreement-and-annexed-regulations
 Rialachán Uimh. 26 ó na Náisiúin Aontaithe – Forálacha aonfhoirmeacha maidir le formheas feithiclí i ndáil lena gcuid starrán seachtrach [2022/82]
 Ina n-ionchorpraítear an téacs bailí go léir suas go dtí:
 Sraith leasuithe 04 – Dáta theacht i bhfeidhm: An 25 Meán Fómhair 2020
 CLÁR
 RIALACHÁN
 1.
 Raon feidhme agus cuspóir
 2.
 Sainmhínithe
 3.
 Iarratas ar fhormheas
 4.
 Formheas
 5.
 Sonraíochtaí ginearálta
 6.
 Sonraíochtaí áirithe
 7.
 Modhnú ar chineál feithicle
 8.
 Comhréireacht táirgeachta
 9.
 Pionóis mar gheall ar neamhchomhréireacht táirgeachta
 10.
 Scor cinntitheach den táirgeadh
 11.
 Ainmneacha agus seoltaí na seirbhísí teicniúla a dhéanann tástálacha formheasa, agus na n-údarás cineálcheadaithe
 12.
 Forálacha idirthréimhseacha
 IARSCRÍBHINNÍ
 1.
 Fógra maidir le formheas cineáil feithicle, diúltú nó aistarraingt formheasa cineáil feithicle, síneadh a bheith curtha le formheas cineáil feithicle, nó scor cinntitheach de tháirgeadh cineáil feithicle i ndáil lena chuid starrán seachtrach, de bhun Rialachán Uimh. 26
 2.
 Leagan amach na marcanna formheasa
 3.
 Modhanna chun toisí starrán agus bearnaí a chinneadh
 4.
 Fógra maidir le formheas, le diúltú nó aistarraingt formheasa, le síneadh a bheith curtha le formheas, nó le scor cinntitheach de tháirgeadh i gcás raca bagáiste, raca sciála nó aeróige lena nglactar nó lena dtarchuirtear comhartha raidió, is é sin raca nó aeróg arb aonad teicniúil ar leithligh atá inti
 1. RAON FEIDHME AGUS CUSPÓIR
 1.1.
 Tá feidhm ag an Rialachán seo maidir le starráin sheachtracha feithiclí a bhaineann le catagóir M1 (1). Níl feidhm aige maidir le feistí seachtracha le haghaidh amharc neamhdhíreach ná maidir le meallta feistí tarraingthe.
 1.2.
 Is é is cuspóir don Rialachán seo an baol a laghdú go mbainfeadh díobháil choirp do dhuine a bhuailfeadh in aghaidh na cabhlach nó a theagmhódh leis an gcabhail i gcás imbhuailte, sin nó tromchúis na díobhála coirp a laghdú. Is rud é sin atá bailí bíodh an fheithicil ina stad nó bíodh sí ag gluaiseacht.
 2. SAINMHÍNITHE
 Chun críoch an Rialacháin seo:
 2.1.
 Ciallaíonn ‘formheas feithicle’ formheas cineáil feithicle i dtaca lena chuid starrán seachtrach;
 2.2.
 Ciallaíonn ‘cineál feithicle’ catagóir de mhótarfheithiclí nach bhfuil difríocht eatarthu ó thaobh rudaí bunúsacha ar nós chruth an dromchla sheachtraigh agus na n-ábhar atá sa dromchla sin;
 2.3.
 Ciallaíonn ‘dromchla seachtrach’ an taobh amuigh den fheithicil, lena n-áirítear an boinéad, clúdach urrann an bhagáiste, na doirse, na sciatháin, an díon, na feistí soilsiúcháin agus solaschomharthaíochta agus na comhpháirteanna infheicthe neartúcháin.
 2.4.
 Ciallaíonn ‘líne urláir’ an líne a chinntear mar a leanas:
 Cuir cón timpeall ar fheithicil ualaithe, cón nach sainítear cén ais ingearach atá ann, dar leathuillin 30°, sa chaoi go dteagmhaíonn sé, go leanúnach agus chomh híseal agus is féidir, le dromchla seachtrach na feithicle. Rian geoiméadrach na bpointí teagmhála úd, sin é an líne urláir. Agus an líne urláir á cinneadh, ní chuirfear san áireamh na pointí seacála, na sceithphíopaí ná na rothaí. Bearnaí tholláin na rothaí, glactar leis go bhfuil dromchla samhailteach á líonadh, dromchla a chuireann síneadh réidh leis an dromchla seachtrach máguaird. Ag dhá cheann na feithicle, cuirfear an tuairteoir san áireamh agus an líne urláir á socrú. De réir na feithicle áirithe a bheidh i gceist, d’fhéadfadh sé go rianfaí an líne urláir sa tslí go rachadh sí trí fhoirceann chuid an tuairteora, nó tríd an bpainéal cabhlach faoi bhun an tuairteora. I gcás ina dtarlóidh dhá phointe teagmhála nó níos mó ag an am céanna, is é an pointe teagmhála is ísle a úsáidfear chun an líne urláir a chinneadh;
 2.5.
 Ciallaíonn ‘ga cuaire’ ga an chiorcail arb é a stua seisean is dílse a fhreagraíonn do chruth cruinn na comhpháirte atá faoi bhreithniú;
 2.6.
 Ciallaíonn ‘feithicil ualaithe’ feithicil agus í ualaithe de réir na huasmhaise teicniúla ceadaithe. Déanfar tástáil ar fheithiclí atá feistithe le crochadh hidrineomatach, hiodrálach nó neomatach nó le feiste le haghaidh leibhéalú uathoibríoch de réir ualaigh, tástáil a dhéanfar de réir na dála reatha is neamhfhabhraí dá bhfuil ann i gcás na bhfeithiclí céanna, rud a bheidh sonraithe ag an monaróir;
 2.7.
 I ndáil le taobhanna na feithicle, ciallaíonn ‘forimeall seachtrach’ na feithicle an plána atá comhthreomhar le fadphlána meánach na feithicle agus atá ag teacht lena ciumhais sheachtrach, agus i ndáil leis na taobhanna tosaigh agus cúil, ciallaíonn ‘forimeall seachtrach’ na feithicle plána trasnach ingearach na feithicle, plána atá ag teacht lena ciumhais tosaigh agus cúil, gan na starráin seo a leanas a chur san áireamh:
 2.7.1.
 Boinn, gar dá bpointe teagmhála leis an talamh, agus naisc le haghaidh tomhsairí um brú na mbonn;
 2.7.2.
 Aon fheiste frithsciorrtha a bheadh feistithe ar na rothaí;
 2.7.3.
 Feistí amhairc neamhdhírigh;
 2.7.4.
 Taobhlampaí táscaire treo, lampaí marcála na himlíne deiridh, (taobh)lampaí tosaigh agus cúil agus lampaí páirceála;
 2.7.5.
 Maidir leis na foircinn tosaigh agus chúil, páirteanna atá suite ar na tuairteoirí, feistí tarraingthe agus sceithphíopaí;
 2.8.
 Maidir le comhpháirt atá suite ar phainéal, ciallaíonn ‘toise an starráin’ an toise a chinntear leis an modh a gcuirtear síos air i mír 2. d’Iarscríbhinn 3 a ghabhann leis an Rialachán seo;
 2.9.
 Ciallaíonn ‘líne ainmniúil phainéil’ an líne a théann tríd an dá phointe dá bhfreagraíonn lár sféir, sféar a bhfuil an chéad teagmháil le comhpháirt agus an teagmháil deiridh léi déanta ag a dhromchla le linn an nós imeachta tomhais a thuairiscítear i mír 2.2. d’Iarscríbhinn 3 a ghabhann leis an Rialachán seo;
 2.10.
 Ciallaíonn ‘aeróg’ aon fheiste a úsáidtear chun comharthaí leictreamaighnéadacha a tharchur agus/nó a ghlacadh;
 2.11.
 Ciallaíonn ‘tuairteoir’ struchtúr íochtair lasmuigh na feithicle, bíodh an struchtúr tosaigh i gceist nó an struchtúr cúil. Is rud é a chuimsíonn gach struchtúr atá ceaptha chun feithicil a chosaint i gcás imbhualadh tosaigh íseal-luais nó imbhualadh cúil íseal-luais, maille le haon cheangaltán a bheadh ag gabháil leis an struchtúr sin;
 2.12.
 Ciallaíonn ‘cumhdach tuairteora’ dromchla neamhdhocht lasmuigh an tuairteora, dromchla a shíneann ar feadh leithead iomlán thosach nó chúl na feithicle de ghnáth.
 3. IARRATAS AR FHORMHEAS
 3.1.
 Iarratas ar fhormheas cineáil feithicle i ndáil lena chuid starrán seachtrach;
 3.1.1.
 An t-iarratas ar fhormheas cineáil feithicle i ndáil lena chuid starrán seachtrach, is é monaróir na feithicle a chuirfidh isteach é, sin nó ionadaí creidiúnaithe an mhonaróra.
 3.1.2.
 Beidh trí chóip de na doiciméid seo a leanas ag gabháil leis:
 3.1.2.1.
 Grianghraif de pháirteanna tosaigh, cúil agus taoibh na feithicle, grianghraif a ghlactar ar uillinn idir 30° agus 45° d’fhadphlána ceartingearach meánach na feithicle;
 3.1.2.2.
 Líníochtaí de na tuairteoirí gona gcuid toisí agus, i gcás inarb iomchuí,
 3.1.2.3.
 Líníochtaí de starráin sheachtracha áirithe agus, más infheidhme, líníochtaí de chodanna áirithe den dromchla seachtrach dá dtagraítear in 6.9.1.
 3.1.3.
 Déanfar feithicil ar sampla atá inti den chineál feithicle atá le formheas a chur faoi bhráid na seirbhíse teicniúla a bhfuil sé de chúram uirthi na tástálacha formheasa a dhéanamh. Ach an tseirbhís theicniúil sin é a iarraidh, déanfar comhpháirteanna áirithe agus samplaí áirithe den ábhar a úsáideadh a chur isteach freisin.
 3.2.
 Iarratas ar chineálcheadú maidir le racaí bagáiste, racaí sciála nó aeróga lena nglactar nó lena dtarchuirtear comhartha raidió, racaí nó aeróga a meastar gur aonaid theicniúla ar leithligh atá iontu.
 3.2.1.
 Iarratas ar chineálcheadú maidir le racaí bagáiste, racaí sciála nó aeróga lena nglactar nó lena dtarchuirtear comhartha raidió, racaí nó aeróga a meastar gur aonaid theicniúla ar leithligh atá iontu, is é monaróir na feithicle nó monaróir na n-aonad teicniúil ar leithligh céanna a chuirfidh an t-iarratas sin isteach, sin nó ionadaí cuíchreidiúnaithe ceann de na monaróirí úd;
 3.2.2.
 I gcás gach cineáil de cheann ar bith de na feistí dá dtagraítear i mír 3.2.1. thuas, beidh an méid seo a leanas ag gabháil leis an iarratas:
 3.2.2.1.
 Trí chóip de dhoiciméid ina sonraítear saintréithe teicniúla an aonaid theicniúil ar leithligh agus na treoracha cóimeála atá le soláthar i dteannta gach aonaid theicniúil ar leithligh dá ndíolfar;
 3.2.2.2.
 Sampla den chineál aonaid theicniúil ar leithligh. Féadfaidh an t-údarás freagrach sampla breise a iarraidh, má mheasann sé gur gá sin a dhéanamh.
 4. FORMHEAS
 4.1.
 Formheas cineáil feithicle i ndáil lena chuid starrán seachtrach;
 4.1.1.
 An cineál feithicle a chuirtear isteach le haghaidh cineálcheadú de bhun an Rialacháin seo, má chomhlíonann sé ceanglais mhíreanna 5 agus 6 thíos, deonófar formheas le haghaidh an chineáil feithicle sin.
 4.1.2.
 Sannfar uimhir formheasa do gach cineál feithicle dá bhformheasfar. Leis an gcéad dá dhigit (03 faoi láthair, rud a chomhfhreagraíonn do shraith leasuithe 03), sonrófar an tsraith leasuithe ina n-ionchorpraítear na mórleasuithe teicniúla is déanaí dá ndearnadh ar an Rialachán an tráth a eisítear an formheas. Ní fhéadfaidh an páirtí conarthach céanna an uimhir chéanna a shannadh do chineál eile feithicle.
 4.1.3.
 Fógra maidir le formheas cineáil feithicle, le diúltú nó aistarraingt formheasa cineáil feithicle, le síneadh a bheith curtha le formheasa cineáil feithicle, nó le scor cinntitheach de tháirgeadh cineáil feithicle de bhun an Rialacháin seo, cuirfear an fógra sin in iúl do na Páirtithe i gComhaontú 1958 a chuireann an Rialachán seo i bhfeidhm trí bhíthin foirm fógra a bheidh i gcomhréir leis an sampla atá in Iarscríbhinn 1 a ghabhann leis an Rialachán seo.
 4.1.4.
 Gach feithicil atá i gcomhréir le cineál feithicle a fhormheastar faoin Rialachán seo, greamófar marc formheasa idirnáisiúnta di – beidh an marc sin le feiceáil go soiléir, beidh sé in áit a bhféadfar teacht air go héasca, áit a shonrófar ar an bhfoirm formheasa, agus is éard a bheidh ann:
 4.1.4.1..
 Ciorcal timpeall ar an litir “E” agus, taobh leis an litir sin, sainuimhir na tíre a dheonaigh an formheas (2);
 4.1.4.2.
 Ar thaobh na láimhe deise den chiorcal a fhorordaítear i mír 4.1.4.1. thuas, uimhir an Rialacháin seo, agus ina dhiaidh sin, an litir “R”, dais, agus an uimhir formheasa.
 4.1.5.
 Má tá an fheithicil i gcomhréir, sa tír a dheonaigh formheas faoin Rialachán seo, má tá sí i gcomhréir le cineál feithicle atá formheasta faoi cheann amháin nó níos mó de na Rialacháin eile atá i gceangal leis an gComhaontú, ní gá an tsiombail a fhorordaítear i mír 4.1.4.1. a chur ar fáil arís; i gcás den chineál sin, na Rialacháin ar fad faoinar deonaíodh formheas sa tír a dheonaigh formheas faoin Rialachán seo, cuirfear uimhreacha agus siombailí na Rialachán sin i gcolúin ingearacha ar thaobh na láimhe deise den tsiombail a fhorordaítear i mír 4.1.4.l.
 4.1.6.
 Beidh an marc formheasa soléite agus doscriosta.
 4.1.7.
 Pláta sonraí na feithicle, pláta a bheidh greamaithe ar an bhfeithicil ag an monaróir, is ar an bpláta sin nó i ngar dó a chuirfear an marc formheasa.
 4.1.8.
 In Iarscríbhinn 2 a ghabhann leis an Rialachán seo, tugtar samplaí de leagan amach marcanna formheasa.
 4.1.9.
 Sula ndeonófar cineálcheadú, fíoróidh an t-údarás cineálcheadaithe go bhfuil socruithe sásúla i bhfeidhm lena áirithiú go rialófar comhréireacht na táirgeachta go héifeachtach.
 4.2.
 Cineálcheadú maidir le racaí bagáiste, racaí sciála nó aeróga lena nglactar nó lena dtarchuirtear comhartha raidió, racaí nó aeróga a meastar gur aonaid theicniúla ar leithligh atá iontu
 4.2.1.
 An cineál aonaid theicniúil ar leithligh a chuirtear isteach le haghaidh formheas de bhun an Rialacháin seo, má chomhlíonann sé ceanglais mhíreanna 6.16, 6.17 agus 6.18 thíos, deonófar formheas le haghaidh an chineáil aonaid theicniúil sin.
 4.2.2.
 Sannfar uimhir formheasa do gach cineál aonaid theicniúil ar leithligh dá bhformheasfar. Leis an gcéad dá dhigit (03 faoi láthair, rud a chomhfhreagraíonn do shraith leasuithe 03 a tháinig i bhfeidhm an 23 Meitheamh 2005), sonrófar an tsraith leasuithe ina n-ionchorpraítear na mórleasuithe teicniúla is déanaí dá ndearnadh ar an Rialachán an tráth a eisítear an formheas. Ní fhéadfaidh an páirtí conarthach céanna an uimhir chéanna a shannadh do chineál eile aonaid theicniúil ar leithligh.
 4.2.3.
 Fógra maidir le formheas cineáil aonaid theicniúil ar leithligh, le diúltú nó aistarraingt formheasa cineáil aonaid theicniúil ar leithligh, nó le scor cinntitheach de tháirgeadh cineáil aonaid theicniúil ar leithligh de bhun an Rialacháin seo, cuirfear an fógra sin in iúl do na Páirtithe i gComhaontú 1958 a chuireann an Rialachán seo i bhfeidhm trí bhíthin foirm fógra a bheidh i gcomhréir leis an sampla atá in Iarscríbhinn 4 a ghabhann leis an Rialachán seo.
 4.2.4.
 Gach aonad teicniúil ar leithligh atá i gcomhréir le cineál a fhormheastar faoin Rialachán seo, greamófar marc formheasa idirnáisiúnta de – beidh an marc sin le feiceáil go soiléir, beidh sé in áit a bhféadfar teacht air go héasca, áit a shonrófar ar an bhfoirm formheasa, agus is éard a bheidh ann:
 4.2.4.1.
 Ciorcal timpeall ar an litir “E” agus, taobh leis an litir sin, sainuimhir na tíre a dheonaigh an formheas;2
 4.2.4.2.
 Ar thaobh na láimhe deise den chiorcal a fhorordaítear i mír 4.2.4.1., uimhir an Rialacháin seo, agus ina dhiaidh sin, an litir “R”, dais, agus an uimhir formheasa.
 4.2.5.
 Beidh an marc formheasa soléite agus doscriosta.
 4.2.6.
 Pláta sonraí an aonaid theicniúil ar leithligh, pláta a bheidh greamaithe ar an aonad ag an monaróir, is ar an bpláta sin nó i ngar dó a chuirfear an marc formheasa.
 4.2.7.
 In Iarscríbhinn 2 a ghabhann leis an Rialachán seo, tugtar samplaí de leagan amach marcanna formheasa.
 4.2.8.
 Sula ndeonófar cineálcheadú, fíoróidh an t-údarás cineálcheadaithe go bhfuil socruithe sásúla i bhfeidhm lena áirithiú go rialófar comhréireacht na táirgeachta go héifeachtach.
 5. SONRAÍOCHTAÍ GINEARÁLTA
 5.1.
 Ní bheidh feidhm ag forálacha an Rialacháin seo maidir leis na codanna sin den dromchla seachtrach darb amhlaidh ceann de na nithe seo a leanas, agus gach doras, fuinneog agus claibín rochtana dúnta:
 5.1.1.
 Airde is mó ná 2 mhéadar atá fúthu, nó
 5.1.2.
 Is faoi bhun na líne urláir atá siad, nó
 5.1.3.
 Tá siad in áit nach féidir le sféar dar trastomhas 100 mm teagmháil leo, bídís ina stad nó bídís á n-oibriú.
 5.2.
 Ní bheidh aon pháirt rinneach, aon pháirt ghéar, ná aon starrán amach as dromchla seachtrach feithiclí ar dhóigh dá chruth, dá chuid toisí, dá threo ná dá chruas cur le ceachtar den dá ní a leanas – an baol go mbainfeadh díobháil choirp do dhuine a bhuailfeadh in aghaidh an dromchla sheachtraigh nó a theagmhódh leis i gcás imbhuailte, sin nó tromchúis na díobhála coirp a tharlódh ina leithéid de chás.
 5.3.
 Ní bheidh aon pháirt amach as dromchla seachtrach feithiclí ar dhóigh go rachadh coisithe, rothaithe nó gluaisrothaithe i ngreim inti.
 5.4.
 Is lú ná 2,5 mm an ga cuaire a bheidh ag aon pháirt dá ngobann amach ón dromchla seachtrach. Ní bheidh feidhm ag an gceanglas seo maidir le páirteanna den dromchla seachtrach a ghobann amach níos lú ná 5 mm, ach maolófar na huillinneacha amach atá ar na páirteanna sin, seachas i gcás inar lú ná 1,5 mm a ghobann na páirteanna céanna amach.
 5.5.
 Páirteanna a ghobann amach ón dromchla seachtrach, páirteanna atá déanta as ábhar dar cruas rud nach mó ná 60 Shore A, féadfaidh ga cuaire is lú ná 2,5 mm a bheith acu.
 Déanfar an cruas a thomhas agus an chomhpháirt suiteáilte ar an bhfeithicil. I gcás nach féidir an cruas a thomhas de réir nós imeachta Shore A, úsáidfear tomhais inchomparáide chun meastóireachta.
 5.6.
 Beidh feidhm ag forálacha mhíreanna 5.1 go 5.5 thuas chomh maith le sonraíochtaí áirithe mhír 6 mar a leanas, seachas i gcás ina bhforáiltear a mhalairt go sainráite sna sonraíochtaí áirithe sin.
 6. SONRAÍOCHTAÍ ÁIRITHE
 6.1.
 Ornáidí
 6.1.1.
 Ornáidí breise a ghobann amach níos mó ná 10 mm óna dtaca, is é a n-aistarraingt, a mbaint nó a gcromadh a tharlóidh ach a n-oibreofar fórsa 10 daN ó threo ar bith ar an bpointe is faide amuigh orthu, i bplána atá comhthreomhar a bheag nó a mhór leis an dromchla ar a bhfuil an ornáid suite. Ní bheidh feidhm ag na forálacha sin maidir le hornáidí ar ghríleanna radaitheora, ornáidí nach mbeidh feidhm ach ag ceanglais ghinearálta mhír 5 maidir leo.
 Chun an fórsa 10 daN a chur i bhfeidhm, úsáidfear reithe récheannach dar trastomhas rud nach mó ná 50 mm. I gcás nach féidir sin, úsáidfear modh coibhéiseach. Na starráin a bheidh fágtha tar éis aistarraingt, bhaint nó chromadh na n-ornáidí, ní mó ná 10mm a ghobfaidh siad amach. I gcás ar bith, comhlíonfaidh na starráin chéanna forálacha mhír 5.2. Más suite ar bhonn atá an ornáid, meastar gur leis an ornáid a bhaineann an bonn sin, seachas leis an dromchla tacaithe.
 6.1.2.
 Stiallacha cosanta agus sciathú ar an dromchla seachtrach, ní bheidh siad faoi réir cheanglais mhír 6.1.1. thuas; mar sin féin, beidh siad ceangailte go daingean den fheithicil.
 6.2.
 Ceannlampaí
 6.2.1.
 Ceadófar scáthláin agus fonsaí starrán a bheith ar cheannsoilse ar an dá choinníoll seo a leanas – ní mó ná 30 mm a ghobann siad amach, rud a thomhaisfear ó dhromchla trédhearcach seachtrach an cheannlampa amach, agus is é 2,5 mm ar a laghad is gá guaire dóibh ar a bhfud.
 Maidir le ceannlampaí atá suite taobh thiar de dhromchla trédhearcach breise, is ón dromchla trédhearcach is faide amuigh a thomhaisfear an starrán. Is i gcomhréir leis an modh a gcuirtear síos air i mír 3. d’Iarscríbhinn 3 a ghabhann leis an Rialachán seo a chinnfear a fhad a ghobann na starráin amach.
 6.2.2.
 Comhlíonfaidh ceannlampaí in-aistarraingthe forálacha mhír 6.2.1. Thuas bídís nochta chun oibrithe nó bídís aistarraingthe.
 6.2.3.
 Níl feidhm ag forálacha mhír 6.2.1 thuas maidir le ceannlampaí atá slogtha siar sa chabhail nó a síneann an chabhail amach “os a gcionn”, má chomhlíonann an chabhail ceanglais mhír 6.9.1. thíos.
 6.3.
 Gríleanna agus bearnaí
 6.3.1.
 Ní bheidh feidhm ag ceanglais mhír 5.4 thuas maidir le bearnaí idir eilimintí fosaitheacha nó inghluaiste, eilimintí ar cuid atá iontu de ghríleanna iontógála nó sceite aeir agus de ghríleanna radaitheora ina measc, ar choinníoll nach faide ná 40 mm an t-achar idir dhá eilimint as béal a chéile, agus go bhfuil feidhm fheidhmiúil leis na gríleanna agus na bearnaí. I gcás bearnaí idir 40 mm agus 25 mm, 1 mm nó níos mó a bheidh sna gathanna cuaire. Mar sin féin, más 25mm nó níos lú atá san achar idir dhá eilimint as béal a chéile, ní lú ná 0,5 mm a bheidh i ngathanna cuaire éadain sheachtracha na n-eilimintí. Is i gcomhréir leis an modh a gcuirtear síos air i mír 4. d’Iarscríbhinn 3 a ghabhann leis an Rialachán seo a chinnfear an t-achar idir dhá eilimint as béal a chéile de ghríleanna agus de bhearnaí.
 6.3.2.
 I gcás gach eiliminte ar cuid de ghreille nó de bhearna atá inti, maolófar cumar an éadain tosaigh agus na n-éadan taoibh.
 6.4.
 Cuimilteoirí gaothscátha
 6.4.1.
 Feisteofar na cuimilteoirí gaothscátha sa tslí go mbeidh seafta an chuimilteora (uimhir 1 i bhFíor 0) faoi chásáil chosanta (uimhir 1.1 i bhFíor 0), cásáil ina bhfuil ga cuaire a chomhlíonann ceanglais mhír 5.4 thuas, cásáil darb achar dromchla rud is lú ná 150 mm2. Déantar an coinneálaí (an ceann agus an phríomhchuid, i.e. uimhreacha 2, 2.1 i bhFíor 0) a dhearadh sa tslí go bhfuil ga cuaire ann a chomhlíonann ceanglais mhír 5.4. thuas. I gcás clúdaigh chruinne, ní lú ná 150mm2 a bheidh in achar an starráin, achar a thomhaisfear i bhfoisceacht 6,5 mm ar a mhéad don phointe is faide a ghobann amach. Déanfaidh cuimilteoirí fuinneoige cúil agus cuimilteoirí ceannlampa na ceanglais sin a chomhlíonadh freisin.
 6.4.2.
 Ní bheidh feidhm ag mír 5.4. maidir le lanna na gcuimilteoirí (uimhir 4 i bhFíor 0), le baill tacaithe (uimhir 3 i bhFíor 0) más ann dóibh, leis an gcoinneálaí tánaisteach (uimhir 2.2 i bhFíor 0) más ann dó, leis an inse feidhmiúil idir ceann an choinneálaí agus an coinneálaí féin (uimhir 5 i bhFíor 0), más ann dó, ná le cumar an phríomhchoinneálaí agus an choinneálaí thánaistigh (uimhir 6 i bhFíor 0), más ann dó. Mar sin féin, déanfar na haonaid sin sa tslí nach mbeidh aon uillinn ghéara orthu, aon pháirt ghéar, ná aon pháirt a ghearrfadh duine.
 Fíor 0
 Sampla de dháileadh na bpáirteanna
 Eochair:
 1.
 Seafta an chuimilteora
 1.1.
 Cásáil chosanta
 2.
 Ceann an choinneálaí
 2.1.
 An príomhchoinneálaí
 2.2.
 An coinneálaí tánaisteach
 3.
 Baill tacaithe
 4.
 Lanna an chuimilteora
 5.
 Inse feidhmiúil
 6.
 Cumar an phríomhchoinneálaí agus an choinneálaí thánaistigh
 6.4.3.
 Comhlíonadh na bhforálacha i míreanna 6.4.1 agus 6.4.2, is rud é a fhíorófar agus na cuimilteoirí ina stad.
 6.5.
 Tuairteoirí
 6.5.1.
 Beidh dhá cheann na dtuairteoirí iompaithe isteach i dtreo an dromchla sheachtraigh ionas nach mbeidh baol bréanaithe ann ach a laghad is féidir. Meastar an ceanglas seo a bheith comhlíonta má dhéantar an tuairteoir a chuasú laistigh den chabhail nó a chomhtháthú inti, sin nó má dhéantar ceann an tuairteora a iompú isteach ionas nach féidir le sféar 100 mm teagmháil leis, ach an bhearna idir ceann an tuairteora agus an chabhail máguaird a bheith níos lú ná 20 mm.
 6.5.2.
 An líne den tuairteoir a fhreagraíonn do chomhrian theilgean ingearach an chairr, más ar dhromchla docht atá an líne sin, an ga guaire atá sa dromchla céanna, 5 mm ar a laghad a bheidh ann ag gach pointe idir an comhrian agus 20 mm istigh, agus 2,5 mm ar a laghad a bheidh ann i ngach cás eile. An chrios a shíneann leis 20 mm isteach ón gcomhrian, tá feidhm ag an bhforáil sin maidir leis an gcuid den chrios céanna atá idir pointí a bhfuiltear i dtadhall le dhá phlána ingearacha – agus chun tosaigh ar na pointí sin (nó taobh thiar díobh, i gcás an tuairteora chúil) – plánaí darb uillinn idir féin agus fadphlána shiméadracht na feithicle 15° (féach Fíor. 1).
 Fíor 1
 6.5.3.
 Ní bheidh feidhm ag ceanglas mhír 6.5.2. thuas maidir le páirteanna den tuairteoir, páirteanna atá ar an tuairteoir, ná intlisí tuairteora a ghobann amach níos lú ná 5mm, comhchlúdaigh agus scairdeanna le haghaidh niteoirí ceannlampa go háirithe; ach déanfar uillinneacha amach na bpáirteanna sin a mhaolú, seachas nuair is lú ná 1,5 mm a ghobann siad amach.
 6.5.4.
 Níl feidhm ag ceanglas mhír 6.5.2 thuas maidir le clúdach an tuairteora. Beidh feidhm ag forálacha mhír 5 den Rialachán seo i gcónaí.
 6.6.
 Cosa, insí agus brúchnaipí doirse, urrann bagáiste agus boinéad; caipíní agus clúdaigh líontán umar breosla
 6.6.1.
 Ní mó ná 40 mm a bheidh sa starrán i gcás hanlaí doirse nó urrann bagáiste, agus ní mó ná 30 mm a bheidh ann i ngach cás eile.
 6.6.2.
 Más é a gcasadh a dhéantar ar hanlaí cliathánacha doirse chun iad a oibriú, comhlíonfaidh siad ceann de na ceanglais seo a leanas:
 6.6.2.1.
 I gcás hanlaí a chastar comhthreomhar le plána an dorais, ní mór ceann oscailte na hanlaí a bheith dírithe chun deiridh. Beidh ceann na hanlaí sin iompaithe isteach i dtreo phlána an dorais, agus feisteofar iad sa tslí go mbeidh colbha cosanta orthu, sin nó déanfar iad a chuasú.
 6.6.2.2.
 Hanlaí a chasann i dtreo ar bith nach bhfuil comhthreomhar le plána an dorais, beidh colbha cosanta umpu agus an doras dúnta, sin nó beidh siad cuasaithe. Siar nó síos a bheidh aghaidh an chinn oscailte.
 Mar sin féin, féadfar glacadh le hanlaí nach gcomhlíonann an coinníoll deireanach sin ach na nithe a leanas a bheith i gceist:
 (a)
 Tá sásra um fhilleadh neamhspleách acu;
 (b)
 I gcás ina dteipeadh ar an sásra fillte, ní féidir leo gobadh amach níos mó ná 15 mm;
 (c)
 Agus iad oscailte, comhlíonann siad forálacha mhír 5.4; agus
 (d)
 Ní mó ná 150 mm2 an t-achar dromchla atá iontu de réir tomhas a dhéantar i bhfoisceacht 6,5 mm ar a mhéad don phointe is faide a ghobann amach.
 6.7.
 Rothaí, rothchnónna, molchaidhpeanna agus rothdhioscaí
 6.7.1.
 Ní bheidh feidhm ag ceanglais mhír 5.4 thuas.
 6.7.2.
 Na rothaí, na rothchnónna, na molchaidhpeanna agus na rothdhioscaí, ní bheidh aon starrán rinneach ná géar orthu a shíneann amach thar phlána seachtrach fhonsa an rotha. Ní cheadófar cnónna cluasacha.
 6.7.3.
 Cé is moite de na boinn, páirt ar bith de na rothaí dá bhfuil suite os cionn an phlána chothrománaigh a théann trí ais rothlaithe na rothaí, ní ghobfaidh sí amach ar phlána cothrománach thar theilgean ingearach an dromchla sheachtraigh nó an struchtúir sheachtraigh agus an fheithicil ag gluaiseacht i líne dhíreach. Mar sin féin, má éilíonn ceanglais fheidhmiúla amhlaidh, rothdhioscaí a chlúdaíonn rothchnónna agus molchnónna, féadfaidh siad gobach amach thar theilgean ingearach an dromchla sheachtraigh nó an struchtúir sheachtraigh ar an dá choinníoll a leanas – ní lú ná 30 mm is ga cuaire do dhromchla na páirte a ghobann amach, agus ní mó ná 30 mm a ghobtar amach thar an dromchla seachtrach nó an struchtúr seachtrach i gcás ar bith.
 6.8.
 Ciumhaiseanna miotail leatháin
 6.8.1.
 Ciumhaiseanna miotail leathnáin, amhail ciumhaiseanna gáitéar agus ráillí doirse sleamhnáin, ní cheadófar iad ach amháin má bhíonn siad fillte siar nó má bhíonn sciath feistithe orthu, sciath a chomhlíonann na ceanglais de chuid an Rialacháin seo a bhfuil feidhm acu maidir leis.
 Measfar ciumhais neamhchosanta a bheith fillte siar má bhíonn sé fillte siar tuairim agus 180°, nó má bhíonn sé fillte i dtreo na cabhlach sa tslí nach féidir le sféar dar trastomhas100 mm teagmháil leis.
 Ní bheidh feidhm ag ceanglais mhír 5.4 thuas maidir leis na ciumhaiseanna miotail leatháin seo a leanas: ciumhais chúil an bhoinéid agus ciumhais tosaigh bhúit cúil an bhagáiste.
 Is rud é ciumhais chúil an bhoinéid lena n-áirítear eachtarshuíomh na ciumhaise sin ar chlé agus ar dheis (e.g. ciumhais uachtair an gharda nó ciumhais an a-philéir). An pointe cliathánach is forimeallaí de ghloine an ghaothscátha, sin é an teorainn chliathánach atá leis an eachtarshuíomh sin.
 6.9.
 Painéil chabhlach
 6.9.1.
 Fillteacha i bpainéil chabhlach, féadfaidh ga cuaire níos lú ná 2,5 mm a bheith iontu ar choinníoll nach lú sin ná an deichiú cuid d’airde “H” an starráin, rud a thomhaisfear i gcomhréir leis an modh a gcuirtear síos air i mír 1 d’Iarscríbhinn 3 a ghabhann leis an Rialachán seo.
 6.10.
 Sraonairí cliathánacha aeir nó báistí
 6.10.1.
 Ga cuaire 1 mm ar a laghad a bheidh i sraonairí cliathánach ar chiumhaiseanna is féidir a dhíriú amach.
 6.11.
 Bracanna seacála agus sceithphíopaí
 6.11.1.
 Na bracanna seacála agus an sceithphíopa nó na sceithphíopaí, ní mó ná 10 mm a ghobfaidh siad amach thar theilgean ingearach na líne urláir atá go hingearach os a gcionn. Mar eisceacht ar an gceanglas sin, féadfaidh sceithphíopa gobadh amach níos mó ná 10 mm thar theilgean ingearach na líne urláir, fad agus gur ciumhaiseanna cruinne atá ar cheann an phíopa thiar, ciumhaiseanna dar ga guaire 2,5 mm ar a laghad.
 6.12.
 Flapaí iontógála aeir agus flapaí sceite aeir
 6.12.1.
 Flapaí iontógála aeir agus flapaí sceite aeir, comhlíonfaidh siad ceanglais mhíreanna 5.2., 5.3. agus 5.4 thuas i ngach suíomh úsáide dóibh.
 6.13.
 Díon
 6.13.1.
 Breithneofar díonta oscailteacha agus iad dúnta, agus ansin amháin.
 6.13.2.
 Déanfar carranna spóirt a scrúdú agus an húda thuas, agus déanfar iad a scrúdú agus an húda thíos.
 6.13.2.1.
 Agus an húda thíos, ní dhéanfar aon scrúdú ar an bhfeithicil laistigh de dhromchla samhailteach, is é sin dromchla an húda ach é a bheith thuas.
 6.13.2.2.
 I gcás ina mbeidh clúdach le haghaidh nascáil an húda agus í fillte curtha ar fáil mar threalamh caighdeánach, déanfar an scrúdú agus an nascáil faoi chlúdach.
 6.14.
 Fuinneoga
 6.14.1.
 Fuinneoga a bhogann amach ó dhromchla seachtrach na feithicle, comhlíonfaidh siad na forálacha seo a leanas i ngach suíomh úsáide dóibh:
 6.14.1.1.
 Aon chiumhais nocht dá mbeidh ann, ní bheidh a haghaidh chun tosaigh;
 6.14.1.2.
 Ní rachaidh aon chuid den fhuinneog thar chiumhais fhorimeallach na feithicle.
 6.15.
 Bracanna plátaí clárúcháin
 6.15.1.
 Bracanna tacaithe a sholáthróidh monaróir na feithicle le haghaidh plátaí clárúcháin, comhlíonfaidh siad ceanglais mhír 5.4 den Rialachán seo más féidir le sféar dar trastomhas 100 mm teagmháil leo agus pláta clárúcháin feistithe i gcomhréir le moladh mhonaróir na feithicle.
 6.16.
 Racaí bagáiste agus racaí sciála
 6.16.1.
 Déanfar racaí bagáiste agus racaí sciála a cheangal den fheithicil sa tslí go mbeidh glasáil dheimhneach ann i dtreo amháin ar a laghad, sin agus go gur féidir fórsaí cothrománacha, fadfhórsaí agus fórsaí trasnacha a tharchur, fórsaí arb ionann neart dóibh agus do chumas ualach-iompartha ingearach an raca ar a laghad, cumas a bheidh sonraithe ag an monaróir. Maidir le tástáil an raca bagáiste nó an raca sciála agus é ceangailte den fheithicil de réir threoracha an mhonaróra, leagfar na hualaí tástála ar níos mó ná pointe amháin.
 6.16.2.
 Dromchlaí ar féidir le sféar dar trastomhas 165 mm teagmháil leo agus an raca suiteáilte, ní bheidh páirteanna ag gabháil leo ar lú ná 2,5 mm is ga cuaire dóibh, ach amháin más féidir forálacha mhír 6.3. a chur i bhfeidhm.
 6.16.3.
 Eilimintí ceangail, amhail boltaí a theanntar nó a scaoiltear gan uirlisí, ní mó ná 40 mm a ghobfaidh siad amach thar na dromchlaí dá dtagraítear i mír 6.16.2. thuas – is de réir an mhodha a fhorordaítear i mír 2. d’Iarscríbhinn 3 a ghabhann leis an Rialachán seo a chinnfear toisí an starráin, ach is sféar dar trastomhas 165 mm a úsáidfear sna cásanna sin inarb é an modh a fhorordaítear i mír 2.2. den iarscríbhinn sin a úsáidfear.
 6.17.
 Aeróga
 6.17.1.
 Aeróga lena nglactar agus lena dtarchuirtear comhartha raidió, ceanglaítear den fheithicil iad sa tslí agus, más lú ná 2 m ó dhromchla an bhóthair ceann neamhcheangailte na haeróige in aon suíomh úsáide dá mbeidh sonraithe ag monaróir na haeróige, beidh sé taobh istigh den chrios sin dar teorainn na plánaí ingearacha atá 10 cm laistigh d’fhorimeall seachtrach na feithicle mar a shainmhínítear i mír 2.7. den Rialachán seo.
 6.17.2.
 Ina theannta sin, déanfar aeróga a cheangal den fheithicil – sin agus a gceann neamhcheangailte a shrianadh, más gá – sa tslí nach ngobfaidh aon chuid de na haeróga amach thar fhorimeall seachtrach na feithicle mar a shainmhínítear i mír 2.7. den Rialachán seo.
 6.17.3.
 Féadfaidh gathanna cuaire is lú ná 2,5 mm a bheith i seaftaí aeróg. Mar sin féin, beidh caidhpeanna fosaitheacha ar na cinn neamhcheangailte, caidhpeanna nach lú ná 2,5 mm is ga cuaire dóibh.
 6.17.4.
 Ní mó ná 40 mm a ghobfaidh boinn aeróg amach nuair a chinnfear toisí na starrán sin de réir nós imeachta mhír 2 d’Iarscríbhinn 3 a ghabhann leis an Rialachán seo.
 6.17.4.1.
 Nuair nach féidir a chinneadh céard is bonn d’aeróg d’uireasa seafta solúbtha nó páirt sholúbtha, meastar go bhfuil an ceanglas sin comhlíonta más amhlaidh na nithe seo a leanas, tar éis fórsa cothrománach aniar agus anoir nach mó ná 50 daN a oibriú ar an gcuid is faide amuigh den aeróg le reithe récheannach nach mó ná 50 mm is trastromhas dó:
 (a)
 Cromann an aeróg i dtreo an taca agus ní ghobann sé amach níos mó ná 40 mm, nó
 (b)
 Scoitear an aeróg agus an chuid di atá fágtha, níl aon pháirt ghéar ná aon pháirt rinneach uirthi ar féidir leis an 100 mm teagmháil léi, agus ní ghobann sí amach níos mó ná 40 mm.
 6.17.4.2.
 Míreanna 6.17.4. agus 6.17.4.1. thuas, ní bheidh feidhm acu maidir le haeróga atá taobh thiar den trasphlána ingearach a théann trí phointe “R” an tiománaí, ar choinníoll nach mó ná 70 mm ar a mhéad a ghobann an aeróg amach, an feireadh san áireamh, nuair a chinntear toisí an starráin sin i gcomhréir le nós imeachta mhír 2. d’Iarscríbhinn 3 a ghabhann leis an Rialachán seo.
 Más taobh thiar den trasphlána ingearach sin atá an aeróg, agus más mó ná 70mm a ghobann sí amach, beidh feidhm ag mír 6.17.4.1. thuas ach is teorainn 70 mm a bheidh ann maidir leis an starrán, seachas teorainn 40 mm.
 6.18.
 Treoracha cóimeála
 6.18.1.
 Racaí bagáiste, racaí sciála agus aeróga lena nglactar nó lena dtarchuirtear comhartha raidió, na nithe sin agus iad ceadaithe mar aonaid theicniúla leithligh, ní féidir iad a chur ar díol, a dhíol ná a cheannach mura bhfuil treoracha cóimeála ag gabháil leo. Beidh go leor faisnéise sna treoracha cóimeála chun gur féidir na comhpháirteanna formheasta a fheistiú ar an bhfeithicil ar bhealach a chomhlíonann forálacha ábhartha mhíreanna 5 agus 6. den Rialachán seo. Ní mór na suíomhanna úsáide a léiriú maidir le haeróga teileascópacha go háirithe.
 7. MODHNÚ CINEÁIL FEITHICLE
 7.1.
 Gach modhnú ar chineál feithicle atá ann cheana, cuirfear in iúl é don údarás cineálcheadaithe a d’fhormheas an cineál sin feithicle. Ina dhiaidh sin, déanfaidh an t-údarás cineálcheadaithe ceann de na nithe seo a leanas:
 (a)
 A chinneadh, i gcomhairle leis an monaróir, go ndeonófar cineálcheadú nua, nó
 (b)
 An nós imeachta atá i mír 7.1.1. a chur i bhfeidhm (Athbhreithniú) agus, más infheidhme, an nós imeachta atá i mír 7.1.2. (Síneadh).
 7.1.1.
 Athbhreithniú
 I gcás ina a mbeidh athrú tagtha ar na sonraí a taifeadadh san fhillteán faisnéise, cás inarb é tuairim an údaráis cineálcheadaithe nach móide go dtiocfaidh éifeacht dhíobhálach shuntasach i gceist de bharr na modhnuithe a rinneadh, agus go gcomhlíonann an fheithicil na ceanglais i gcónaí ar aon nós, i gcás den chineál sin is “athbhreithniú” a thabharfar ar an modhnú.
 Ina leithéid de chás, eiseoidh an t-údarás cineálcheadaithe na leathnaigh athbhreithnithe den fhillteán faisnéise de réir mar is gá, agus marcálfaidh sé gach ceann de na leathanaigh athbhreithnithe chun an cineál athraithe agus dáta na hatheisiúna a thaispeáint go soiléir. Measfar an ceanglas sin a bheith comhlíonta ach leagan comhdhlúite chun dáta den fhillteán a bheith ann, agus tuairisc mhionsonraithe ar na modhnú ag gabháil leis.
 7.1.2.
 Síneadh
 “Síneadh” a thabharfar ar an modhnú má bhíonn na nithe seo a leanas i gceist, chomh maith leis an athrú ar na sonraí a taifeadadh san fhillteán faisnéise,
 (a)
 Gá a bheith le hiniúchtaí breise nó tástálacha breise;
 (b)
 Aon chuid den fhaisnéis ar an doiciméad cumarsáide (gan na ceangaltáin a ghabhann leis chur san áireamh) a bheith athraithe, nó
 (c)
 Formheas le haghaidh sraith leasuithe níos faide anonn a bheith iarrtha tar éis di teacht i bhfeidhm.
 7.2.
 Dearbhú nó diúltú formheasa, rud lena sonrófar na modhnuithe, is de réir an nós imeachta a shonraítear i mír 4.3 thuas a dhéanfar é a chur in iúl do na Páirtithe sa Chomhaontú a chuireann Rialachán seo i bhfeidhm. Ina theannta sin, an t-innéacs a ghabhann leis an bpacáiste faisnéise, pacáiste a bhíonn i gceangal leis an doiciméad cumarsáide, déanfar é a leasú ionas go mbeidh dáta an athbhreithnithe nó an tsínidh is déanaí le feiceáil ann.
 8. COMHRÉIREACHT TÁIRGEACHTA
 8.1.
 Feithiclí (agus aonaid theicniúil ar leithligh) a fhormheastar faoin Rialachán seo, déanfar iad a mhonarú sa tslí go mbeidh siad i gcomhréir leis an gcineál a formheasadh, agus go gcomhlíonfaidh siad na ceanglais a leagtar amach i míreanna 5 agus 6 thuas.
 8.2.
 Déanfar rialuithe oiriúnacha ar an táirgeadh chun a fhíorú go bhfuil ceanglais mhír 8.1 á gcomhlíonadh.
 8.3.
 Déanfaidh sealbhóir an fhormheasa an méid seo a leanas, go háirithe:
 8.3.1.
 A áirithiú go bhfuil nósanna imeachta ann chun cáilíocht na dtáirgí a rialú go héifeachtach;
 8.3.2.
 Rochtain a bheith aige ar an trealamh rialaithe is gá chun an comhréireacht le gach cineál a formheasadh a sheiceáil;
 8.3.3.
 A áirithiú go dtaifeadfar sonraí faoi thorthaí tástála agus go mbeidh doiciméid ghaolmhara ar fáil go ceann tréimhse a chinnfear i gcomhréir leis an údarás cineálcheadaithe;
 8.3.4.
 Anailís a dhéanamh ar thorthaí gach cineáil tástála chun cobhsaíocht shaintréithe an táirge a fhíorú agus a áirithiú, agus na hathruithe ceadmhacha a bhíonn ann sa táirgeadh tionsclaíoch á gcur san áireamh;
 8.3.5.
 Na tástálacha a fhorordaítear in Iarscríbhinn 3 a ghabhann leis an Rialachán seo, a áirithiú go ndéanfar na tástálacha sin ar a laghad i gcás gach cineáil táirge;
 8.3.6.
 Samplaí nó nithe ar bith a chuirtear faoi thástáil, má fhaightear amach nach bhfuil siad comhréireach leis an gcineál tástála atá i gceist, a áirithiú go ndéanfar sampláil eile agus tástáil eile. Déanfar na bearta ar fad is gá chun an táirgeadh lena mbaineann a thabhairt chun comhréireachta in athuair.
 8.4.
 An t-údarás cineálcheadaithe a dheonaigh cineálcheadú, féadfaidh sé na modhanna rialaithe comhréireachta is infheidhme maidir le gach aonad táirgthe a fhíorú tráth ar bith.
 8.4.1.
 I gcás gach iniúchta, cuirfear na leabhair tástála agus na taifid maidir le suirbhéanna táirgthe faoi bhráid an chigire cuairte.
 8.4.2.
 Féadfaidh an cigire samplaí a ghlacadh go randamach le tástáil a dhéanamh orthu i saotharlann an mhonaróra. Féadfar an t-íosmhéid samplaí a chinneadh de réir thorthaí fhíorú an mhonaróra féin.
 8.4.3.
 Agus an chuma ar an scéal nach leibhéal cáilíochta sásúil atá ann, nó gur gá bailíocht na dtástálacha a rinneadh agus mír 8.4.2. thuas á cur i bhfeidhm, gur gá sin a fhíorú, roghnóidh an cigire samplaí atá le seoladh chuig an tseirbhís theicniúil a rinne na tástálacha cineálcheadaithe.
 8.4.4.
 Féadfaidh an t-údarás cineálcheadaithe aon tástáil dá bhforordaítear sa Rialachán seo a dhéanamh.
 8.4.5.
 Uair sa dá bhliain a dhéanfar cigireacht fhormheasta de chuid an údaráis cineálcheadaithe go hiondúil. I gcás ina dtaifeadfar torthaí diúltacha le linn ceann de na cuairteanna sin, áiritheoidh an t-údarás cineálcheadaithe go ndéanfar gach beart is gá chun an táirgeadh a thabhairt chun comhréireachta arís chomh tapa agus is féidir.
 9. PIONÓIS MAR GHEALL AR NEAMHCHOMHRÉIREACHT TÁIRGEACHTA
 9.1.
 An formheas a deonaíodh maidir le cineál feithicle de bhun an Rialacháin seo, féadfar é a tharraingt siar mura gcomhlíontar an ceanglas a leagtar síos i mír 8.1.
 9.2.
 Páirtí sa Chomhaontú a chuireann an Rialachán seo i bhfeidhm, má dhéanann sé formheas a dheonaigh sé roimhe sin a tharraingt siar, tabharfaidh sé fógra láithreach do na Páirtithe Conarthacha eile a chuireann an Rialachán seo i bhfeidhm, rud a dhéanfaidh sé trí bhíthin foirm fógra a bheidh i gcomhréir leis an sampla atá in Iarscríbhinn 1 a ghabhann leis an Rialachán seo.
 10. SCOR CINNTITHEACH DEN TÁIRGEADH
 Má scoireann sealbhóir an fhormheasa go hiomlán de mhonarú an chineáil a formheasadh i gcomhréir leis an Rialachán seo, cuirfidh sé an méid sin in iúl don údarás cineálcheadaithe a dheonaigh an formheas. Tar éis don údarás an fógra ábhartha a fháil, déanfaidh sé na Páirtithe eile i gComhaontú 1958 a chuireann an Rialachán seo i bhfeidhm a chur ar an eolas, rud a dhéanfaidh sé trí bhíthin foirm fógra a bheidh i gcomhréir leis an sampla in Iarscríbhinn 1 a ghabhann leis an Rialachán seo.
 11. AINMNEACHA AGUS SEOLTAÍ NA SEIRBHÍSÍ TEICNIÚLA A DHÉANANN TÁSTÁLACHA FORMHEASA, AGUS NA nÚDARÁS CINEÁLCHEADAITHE
 Na Páirtithe sa Chomhaontú a chuireann an Rialachán seo i bhfeidhm, cuirfidh siad in iúl d’Ard-Rúnaí na Náisiún Aontaithe ainmneacha agus seoltaí na seirbhísí teicniúla a dhéanann tástálacha formheasa, sin agus ainmneacha agus seoltaí agus na n-údarás cineálcheadaithe a dheonaíonn formheas, údaráis ar chucu atá foirmeacha lena ndearbhaítear formheas a eisíodh i dtír eile le cur, chomh maith le foirmeacha lena ndiúltaítear formheas agus foirmeacha lena n-aistarraingítear formheas a eisíodh i dtír eile.
 12. FORÁLACHA IDIRTHRÉIMHSEACHA
 12.1.
 Ón dáta oifigiúil a thiocfaidh sraith leasuithe 02 i bhfeidhm, na Páirtithe Conarthacha ar fad a chuireann an Rialachán seo i bhfeidhm, ní dhiúltóidh siad cineálcheadú a dheonú faoin Rialachán seo arna leasú le sraith leasuithe 02.
 12.2.
 Ó 24 mhí tar éis dháta theacht i bhfeidhm shraith leasuithe 02, na Páirtithe Conarthacha a chuireann an Rialacháin seo i bhfeidhm, ní dheonóidh siad cineálcheadú ach amháin má chomhlíonann an cineál feithicle atá le formheas ceanglais an Rialacháin seo arna leasú le sraith leasuithe 02.
 12.3.
 Ó 36 mhí tar éis dháta theacht i bhfeidhm shraith leasuithe 02, scoirfidh formheasanna atá ann cheana faoin Rialachán seo de bheith bailí, ach amháin i gcás cineálacha feithiclí a chomhlíonann ceanglais an Rialacháin seo arna leasú le sraith leasuithe 02.
 12.4.
 Ón dáta oifigiúil a thiocfaidh sraith leasuithe 03 i bhfeidhm, na Páirtithe Conarthacha ar fad a chuireann an Rialachán seo i bhfeidhm, ní dhiúltóidh siad cineálcheadú a dheonú faoin Rialachán seo arna leasú le sraith leasuithe 03.
 12.5.
 Ó 24 mhí tar éis dháta theacht i bhfeidhm shraith leasuithe 03, na Páirtithe Conarthacha a chuireann an Rialacháin seo i bhfeidhm, ní dheonóidh siad cineálcheaduithe ach amháin má chomhlíonann an cineál feithicle atá le formheas ceanglais an Rialacháin seo arna leasú le sraith leasuithe 03.
 12.6.
 Go dtí go mbeidh sé 48 mí ó bhí dáta theacht i bhfeidhm shraith leasuithe 03 ar an Rialachán seo ann, aon Pháirtí Conarthach dá gcuireann an Rialachán seo i bhfeidhm, ní dhiúltóidh sé cineálcheadú a dheonú do chineál feithicle a formheasadh faoin tsraith leasuithe ar an Rialachán seo a bhí ann roimhe sin.
 12.7.
 Ón am a bheidh sé 48 mí ó bhí dáta theacht i bhfeidhm shraith leasuithe 03 ar an Rialachán seo ann, Páirtithe Conarthacha a chuireann an Rialachán seo i bhfeidhm, féadfaidh siad diúltú an chéad chlárú náisiúnta (an chéad chur i seirbhís) a dheonú d’fheithicil nach gcomhlíonann ceanglais shraith leasuithe 03 ar an Rialachán seo.
 12.8.
 Ón dáta oifigiúil a thiocfaidh sraith leasuithe 04 i bhfeidhm, na Páirtithe Conarthacha ar fad a chuireann an Rialachán seo i bhfeidhm, ní dhiúltóidh siad cineálcheadú a dheonú faoin Rialachán seo arna leasú le sraith leasuithe 04.
 12.9.
 Ón 1 Meán Fómhair 2022, Páirtithe Conarthacha a chuireann an Rialachán seo i bhfeidhm, ní bheidh sé d’oibleagáid orthu glacadh le cineálcheaduithe faoin tsraith leasuithe a bhí ann roimhe sin, cineálcheaduithe a eisíodh den chéad uair tar éis an 1 Meán Fómhair 2022.
 12.10.
 Páirtithe Conarthacha a chuireann an Rialachán seo i bhfeidhm, glacfaidh siad i gcónaí le cineálcheaduithe a deonaíodh de réir na sraithe leasuithe a bhí ann roimhe sin, cineálcheaduithe a eisíodh den chéad uair roimh an 1 Meán Fómhair 2022.
 12.11.
 Páirtithe Conarthacha a chuireann an Rialachán seo i bhfeidhm, ní dhiúltóidh siad cineálcheaduithe a dheonú, ná síneadh a chur le cineálcheaduithe, de réir aon sraith leasuithe a rinneadh roimhe sin ar an Rialachán seo.
 (1) Mar atá sainmhínithe sa Rún Comhdhlúite maidir le Déanamh Feithiclí (R.E.3.), is é sin doiciméad ECE/TRANS/WP.29/78/Rev.6, mír 2. – https://unece.org/transport/standards/transport/vehicle-regulations-wp29/resolutions
 (2) Sainuimhreacha na bpáirtithe conarthacha i gComhaontú 1958, tá siad in Iarscríbhinn 3 a ghabhann leis an Rún Comhdhlúite maidir le Déanamh Feithiclí (R.E.3), is é sin doiciméad ECE/TRANS/WP.29/78/Rev. 6 - https://unece.org/transport/standards/transport/vehicle-regulations-wp29/resolutions
 IARSCRÍBHINN 1
 Fógra
 Uasfhormáid: A4 (210 x 297 mm))
 (1)
 arna eisiúint ag: Ainm an údaráis riaracháin:
 ...
 ...
 ...
 maidir le (2):
 Formheas a bheith deonaithe
 Síneadh a bheith curtha le formheas
 Formheas a bheith diúltaithe
 Formheas a bheith aistarraingthe
 Scor cinntitheach den táirgeadh
 i ndáil le cineál feithicle a mhéid a bhaineann lena chuid starrán seachtracha, de bhun Rialachán Uimh. 26
 Uimhir Formheasa...
 Uimhir Sínidh...
 1.
 Trádainm nó trádmharc an fheiste...
 2.
 Cineál na feithicle...
 3.
 Ainm agus seoladh an mhonaróra...
 4.
 Ainm agus seoladh ionadaí an mhonaróra, más infheidhme...
 ...
 5.
 Cuireadh an fheithicil isteach le haghaidh a formheasa an: ...
 6.
 An tseirbhís theicniúil atá freagrach as na tástálacha formheasa:
 ...
 7.
 Dáta na tuarascála a d’eisigh an tseirbhís sin: ...
 8.
 Uimhir na tuarascála a d’eisigh an tseirbhís sin: ...
 9.
 Deonú/diúltú/aistarraingt an fhormheas/síneadh a bheith curtha leis a bhformheas2
 10.
 An chúis nó na cúiseanna ar cuireadh síneadh leis an bhformheas (más infheidhme): ...
 ...
 11.
 Suíomh mharc an cheadaithe ar an bhfeithicil...
 12.
 Áit...
 13.
 Dáta...
 14.
 Síniú...
 15.
 Liosta na ndoiciméad a comhdaíodh leis an tseirbhís riaracháin a dheonaigh formheas, liosta agus atá ar fáil ach é a iarraidh, tá sé i gceangal leis an bhfógra seo.
 (1) Sainuimhir na tíre a rinne formheas a dheonú/a dhiúltú/a aistarraingt (féach na forálacha formheasa sa Rialachán).
 (2) Scrios na cinn nach mbaineann le hábhar.
 IARSCRÍBHINN 2
 Leagan amach na marcanna formheasa
 SAMPLA A
 (Féach míreanna 4.1.4 agus 4.2.4. den Rialachán seo)
 a = 8 mm ar a laghad
 An marc formheasa thuas a bheith greamaithe d’fheithicil, is rud é a léiríonn gur formheasadh an cineál feithicle lena mbaineann san Ísiltír (E 4) de bhun Rialachán Uimh. 26 ó na Náisiúin Aontaithe agus faoi uimhir formheasa 042439. Léiríonn an chéad dá dhigit den uimhir formheasa go raibh sraith leasuithe 04 cuimsithe i Rialachán Uimh. 26 ó na Náisiúin Aontaithe cheana an tráth a deonaíodh an formheas.
 SAMPLA B
 (Féach mír 4.1.5 den Rialachán seo)
 a = 8 mm ar a laghad
 An marc formheasa thuas a bheith greamaithe d’fheithicil, is rud é a léiríonn gur formheasadh an cineál feithicle lena mbaineann san Ísiltír (E 4) de bhun Rialachán Uimh. 26 ó na Náisiúin Aontaithe agus Rialachán Uimh. 24 ó na Náisiúin Aontaithe (1). An chéad dá dhigit de na huimhreacha formheasa, léiríonn siad go raibh sraith leasuithe 04 cuimsithe i Rialachán Uimh. 26 ó na Náisiúin Aontaithe agus go raibh sraith leasuithe 03 cuimsithe i Rialachán Uimh. 24 ó na Náisiúin Aontaithe faoin tráth a deonaíodh na formheasanna.
 (1) Ní thugtar uimhir an dara Rialacháin ach mar shampla;
 IARSCRÍBHINN 3
 Na modhanna chun toisí starrán agus bearnaí a chinneadh
 1.
 An modh chun airde an starráin a chinneadh i gcás fillteacha i bpainéil chabhlach
 1.1.
 Déantar airde H starráin a chinneadh go grafach de réir tagairt d’imlíne ciorcail dar trastomhas 165 mm, ciorcal a theagmhaíonn leis an taobh istigh d’imlíne sheachtrach an dromchla sheachtraigh sa chuid atá le seiceáil.
 1.2.
 Is é H uasluach an fhaid idir cuar-imlíne an chiorcail thuasluaite agus imlíne sheachtrach an starráin, fad a thomhaistear ar feadh líne dhíreach a théann trí lár an chiorcail dar trastomhas 165 mm (féach Fíor 1).
 1.3.
 I gcásanna nach féidir le ciorcal dar trastomhas 100 mm teagmháil go seachtrach le cuid d’imlíne sheachtrach an dromchla sheachtraigh sa chuid atá á breithniú, glacfar leis gurb ionann imlíne sheachtrach an limistéir sin agus cuar-imlíne an chiorcail dar trastomhas 10mm idir na pointí ag a dteagmhaíonn sé leis an imlíne sheachtrach (féach Fíor 2).
 1.4.
 Soláthróidh an monaróir líníochtaí trasghearrthacha de na codanna is gá den dromchla seachtrach ionas gur féidir airde na starrán dá dtagraítear thuas a thomhas.
 2.
 An modh chun toise an starráin a chinneadh i gcás comhpháirt atá feistithe ar an dromchla seachtrach
 2.1.
 Toise an starráin i gcás comhpháirt atá feistithe ar dhromchla dronnach, féadfar é a chinneadh go díreach nó de réir tagairt do líníocht de chuid iomchuí den chomhpháirt sin agus í feistithe.
 2.2.
 Toise an starráin i gcás comhpháirt atá feistithe ar dhromchla nach dromchla dronnach é, mura féidir sin a chinneadh le tomhas simplí, is é an rud a úsáidfear lena chinneadh an t-uasathrúchán atá ann maidir lena fhad a bhíonn lár sféir dar trastomhas 100 mm ó líne ainmniúil an phainéil nuair a bhogtar an sféar anonn agus anall ar an gcomhpháirt, agus é i dteagmháil leis an gcomhpháirt le linn an ama. I bhFíor 3 léirítear sampla d’úsáid an nós imeachta sin.
 3.
 An modh chun toise an starráin a chinneadh i gcás scáthláin agus fonsaí ceannlampaí
 3.1.
 An starrán ó dhromchla seachtrach an cheannlampa, is go cothrománach ón bpointe ag a dteagmhaítear le sféar dar trastomhas 100 mm a dhéanfar é a thomhas, mar a léirítear i bhFíor 4.
 4.
 An modh chun toise bearna nó spáis idir eilimintí de ghreille a chinneadh
 4.1.
 Toise bearna nó spáis idir eilimintí de ghreille, is de réir an fhaid idir dhá phlána a théann trí phointí teagmhála an sféir, dhá phlána atá ingearach leis an líne a cheanglaíonn na pointí teagmhála sin, a dhéanfar an toise sin a chinneadh. I bhFíoracha 5 agus 6 léirítear sampla d’úsáid an nós imeachta sin.
 Fíor 1
 Fíor 2
 Fíor 3
 Fíor 4
 Fíor 5
 Fíor 6
 IARSCRÍBHINN 4
 Fógra
 (uasfhormáid: A4 (210 x 297 mm))
 (1)
 arna eisiúint ag: Ainm an údaráis riaracháin:
 ...
 ...
 ...
 maidir le (2):
 Formheas a bheith deonaithe
 Síneadh a bheith curtha le formheas
 Formheas a bheith diúltaithe
 Formheas a bheith aistarraingthe
 Scor cinntitheach den táirgeadh
 i ndáil le raca bagáiste, raca sciála nó aeróg lena nglactar nó lena dtarchuirtear comhartha raidió, raca nó aeróg arb aonad teicniúil ar leithligh atá inti2
 Uimhir Formheasa...
 Uimhir Shínidh...
 1.
 Trádainm nó trádmharc: ...
 2.
 Cineál: ...
 3.
 Ainm agus seoladh an mhonaróra: ...
 ...
 4.
 Ainm agus seoladh ionadaí an mhonaróra, más infheidhme: ...
 ...
 5.
 Saintréithe an aonaid theicniúil ar leithligh...
 6.
 Teorainneacha úsáide, más ann dóibh, agus treoracha cóimeála...
 7.
 An sampla ba ghá ionas go bhformheasfaí aonad teicniúil ar leithligh, is ar an dáta seo a leanas a cuireadh isteach é: ...
 8.
 An tseirbhís theicniúil atá freagrach as tástáil formheasa a dhéanamh: ...
 9.
 Dáta na tuarascála a d’eisigh an tseirbhís sin: ...
 10.
 Uimhir na tuarascála a d’eisigh an tseirbhís sin: ...
 11.
 Rinneadh formheas le haghaidh aonad teicniúil ar leithligh a dheonú/a dhiúltú/a aistarraingt/cuireadh síneadh le formheas le haghaidh aonad teicniúil ar leithligh2 i ndáil le raca nó racaí bagáiste, raca nó racaí sciála, agus aeróg nó aeróga lena nglactar nó lena dtarchuirtear comhartha raidió2
 12.
 Áit: ...
 13.
 Dáta: ...
 14.
 Síniú: ...
 15.
 Liosta na ndoiciméad a comhdaíodh leis an údarás cineálcheadaithe a dheonaigh formheas, liosta atá ar fáil ach é a iarraidh, tá sé i gceangal leis an bhfógra seo.
 (1) Sainuimhir na tíre a rinne formheas a dheonú/a dhiúltú/a aistarraingt (féach na forálacha formheasa sa Rialachán).
 (2) Scrios na cinn nach mbaineann le hábhar.


type: caselaw

jurisdiction: EU

text:
 27.8.2011
 SV
 Europeiska unionens officiella tidning
 C 252/35
 Talan väckt den 14 juni 2011 — ABN AMRO Group mot kommissionen
 (Mål T-319/11)
 2011/C 252/80
 Rättegångsspråk: engelska
 Parter
 Sökande: ABN AMRO Group NV (Amsterdam, Nederländerna) (ombud: advokaterna W. Knibbeler och P. van den Berg)
 Svarande: Europeiska kommissionen
 Yrkanden
 Sökanden yrkar att tribunalen ska
 —
 ogiltigförklara artikel 5 i kommissionens beslut av den 5 april 2011 om åtgärderna nr C 11/2009 (ex NN 53b/2008, NN 2/2010 och N 19/2010) vilka genomfördes av den nederländska staten till förmån för ABN AMRO Group NV, och
 —
 förplikta kommissionen att ersätta rättegångskostnaderna.
 Grunder och huvudargument
 Till stöd för sin talan åberopar sökanden två grunder.
 1.
 Som första grund görs gällande att slutsatserna i det omtvistade beslutet om tillämpningsområdet för förvärvsförbudet i artikel 5 är behäftade med följande fel och ska därmed ogiltigförklaras:
 —
 Åsidosättande av artikel 107.3 b FEUF och felaktig tillämpning av principerna och riktlinjerna i kommissionens meddelanden (1).
 —
 Åsidosättande av proportionalitetsprincipen då godkännandet av stödåtgärderna är avhängigt ett förvärvsförbud som inte är lämpligt, nödvändigt eller proportionerligt.
 —
 Åsidosättande av principen om likabehandling då det beslutades om ett förvärvsförbud som är betydligt strängare än de förvärvsförbud som kommissionen ålagt i andra ärenden.
 —
 Åsidosättande av principen om god förvaltningssed då det inte gjordes en noggrann och individuell granskning av alla relevanta aspekter i det enskilda fallet, och inte heller av nödvändigheten eller följderna av det förvärvsförbud som åläggs i beslutet, samt åsidosättande av artikel 296 FEUF till följd av den bristande motiveringen av nämnda beslut.
 2.
 Som andra grund görs gällande att slutsatserna i det omtvistade beslutet slutsatser om varaktigheten av förvärvsförbudet i artikel 5 är behäftade med följande fel och ska därmed ogiltigförklaras:
 —
 Åsidosättande av artikel 345 FEUF då varaktigheten av förvärvsförbudet är beroende av statligt ägande.
 —
 Åsidosättande av artikel 107.3 b FEUF och felaktig tillämpning av principerna och riktlinjerna i kommissionens meddelanden (2).
 —
 Åsidosättande av principen om likabehandling då det beslutades om ett förvärvsförbud som gäller för en betydligt längre tid än de förvärvsförbud som kommissionen ålagt i andra ärenden.
 —
 Åsidosättande av proportionalitetsprincipen och principen om god förvaltningssed.
 (1) Kommissionens meddelande om tillämpning av reglerna om statligt stöd på åtgärder till förmån för finansinstitut med anledning av den globala finanskrisen (EUT C 270, 2008, s. 8), kommissionens meddelande om rekapitalisering av finansinstitut under den rådande finanskrisen: begränsning av stödet till minsta möjliga och garantier mot otillbörlig snedvridning av konkurrensen (EUT C 10, 2009, s. 2), kommissionens meddelande om behandlingen av värdeminskade tillgångar inom gemenskapens banksektor (EUT C 72, 2009, s. 1), kommissionens meddelande om återställandet av lönsamheten och bedömningen av omstruktureringsåtgärder inom finanssektorn under den rådande krisen enligt reglerna om statligt stöd (EUT C 195, 2009, s. 9).
 (2) Se fotnot 1.


type: contracts

text:
 26.5.2005
 PL
 Dziennik Urzędowy Unii Europejskiej
 L 133/11
 DECYZJA WSPÓLNEGO KOMITETU EOG
 NR 166/2004
 z dnia 3 grudnia 2004 r.
 zmieniająca załącznik II (Przepisy techniczne, normy, badania i certyfikacja) do Porozumienia EOG
 WSPÓLNY KOMITET EOG,
 uwzględniając Porozumienie o Europejskim Obszarze Gospodarczym, zmienione Protokołem dostosowującym Porozumienie o Europejskim Obszarze Gospodarczym, zwane dalej „Porozumieniem”, w szczególności jego art. 98,
 a także mając na uwadze, co następuje:
 (1)
 Załącznik II do Porozumienia został zmieniony decyzją Wspólnego Komitetu EOG nr 148/2004 z dnia 29 października 2004 r. (1)
 (2)
 Dyrektywa Komisji 2003/82/WE z dnia 11 września 2003 r. zmieniająca dyrektywę Rady 91/414/EWG w odniesieniu do standardowych zwrotów określających szczególne zagrożenia i środki ostrożności dla środków ochrony roślin (2) powinna zostać włączona do Porozumienia,
 STANOWI, CO NASTĘPUJE:
 Artykuł 1
 W załączniku II rozdział XV pkt 12a (dyrektywa Rady 91/414/EWG) do Porozumienia dodaje się następujące tiret:
 „—
 32003 L 0082: dyrektywą Komisji 2003/82/WE z dnia 11 września 2003 r. (Dz.U. L 228 z 12.09.2003, str. 11).”.
 Artykuł 2
 Teksty dyrektywy 2003/82/WE w językach islandzkim i norweskim, które zostaną opublikowane w Suplemencie EOG do Dziennika Urzędowego Wspólnot Europejskich, są autentyczne.
 Artykuł 3
 Niniejsza decyzja wchodzi w życie z dniem 4 grudnia 2004 r. pod warunkiem dokonania wszystkich określonych w art. 103 ust. 1 Porozumienia notyfikacji Wspólnego Komitetu EOG (3).
 Artykuł 4
 Niniejsza decyzja jest opublikowana w Sekcji EOG oraz w Suplemencie EOG do Dziennika Urzędowego Unii Europejskiej.
 Sporządzono w Brukseli, dnia 3 grudnia 2004 r.
 W imieniu Wspólnego Komitetu EOG
 Kjartan JÓHANNSSON
 Przewodniczący
 (1) Dz.U. L 102 z 21.4.2005, str. 21.
 (2) Dz.U. L 228 z 12.9.2003, str. 11.
 (3) Nie wskazano wymogów konstytucyjnych.


type: legislation

text:
 AN COIMISIÚN EORPACH
 An Bhruiséil,6.5.2021
 COM(2021) 227 final
 2021/116(BUD)
 Togra le haghaidh
 CINNEADH Ó PHARLAIMINT NA hEORPA AGUS ÓN gCOMHAIRLE
 maidir leis an gCiste Eorpach um Choigeartú don Domhandú a shlógadh tar éis iarratas ón bhFionlainn – EGF/2020/007 FI/Finnair
 MEABHRÁN MÍNIÚCHÁIN
 COMHTHÉACS AN TOGRA
 1.Leagtar síos na rialacha is infheidhme maidir le ranníocaíochtaí airgeadais ón gCiste Eorpach um Choigeartú don Domhandú (CED) i Rialachán (AE) Uimh. 1309/2013 ó Pharlaimint na hEorpa agus ón gComhairle an 17 Nollaig 2013 maidir leis an gCiste Eorpach um Choigeartú don Domhandú (2014-2020) agus lena n‐aisghairtear Rialachán (CE) Uimh. 1927/2006
 1
 (‘an Rialachán maidir le CED’)
 2
 .
 2.An 30 Nollaig 2020, chuir an Fhionlainn iarratas EGF/2020/007 FI/Finnair isteach ar ranníocaíocht airgeadais ó CED, de dheasca iomarcaíochtaí
 3
 in Finnair Oyj agus fochonraitheoir
 4
 amháin san Fhionlainn.
 3.Tar éis don Choimisiún measúnú a dhéanamh ar an iarratas sin, tháinig sé ar an gconclúid, i gcomhréir leis na forálacha uile is infheidhme sa Rialachán maidir le CED, gur comhlíonadh na coinníollacha maidir le ranníocaíocht airgeadais a dhámhachtain ó CED.
 ACHOIMRE AR AN IARRATAS
 Iarratas ar CED
 EGF/2020/007 FI/Finnair
 Ballstát
 an Fhionlainn
 An réigiún/na réigiúin lena mbaineann (leibhéal 2 NUTS
 5
 )
 Helsinki-Uusimaa (FI1B)
 An dáta a cuireadh an t‐iarratas isteach
 30 Nollaig 2020
 An dáta a admhaíodh go bhfuarthas an t‐iarratas
 30 Nollaig 2020
 An dáta a iarradh faisnéis bhreise
 13 Eanáir 2021
 An spriocdháta leis an bhfaisnéis bhreise a sholáthar
 24 Feabhra 2021
 An spriocdháta leis an measúnú a chur i gcrích
 19 Bealtaine 2021
 An critéar idirghabhála
 Airteagal 4(1)(b) den Rialachán maidir le CED
 An príomhfhiontar
 Finnair Oyj
 An líon fiontar lena mbaineann
 1
 An earnáil/na hearnálacha a bhaineann leis an ngníomhaíocht eacnamaíoch
 (Rannán NACE Athbhreithniú 2)
 6
 Rannán 51 (Aeriompar)
 An líon fochuideachtaí, soláthraithe agus táirgeoirí iartheachtacha
 1
 An tréimhse thagartha (ceithre mhí):
 25 Lúnasa 2020 – 25 Nollaig 2020
 An líon iomarcaíochtaí le linn na tréimhse tagartha (a)
 508
 An líon iomarcaíochtaí roimh an tréimhse thagartha nó ina diaidh (b)
 0
 An líon iomlán iomarcaíochtaí (a + b)
 508
 An líon iomlán tairbhithe incháilithe
 508
 An líon iomlán tairbhithe ar a bhfuiltear ag díriú
 500
 An líon daoine óga ar a bhfuiltear ag díriú nach bhfuil fostaithe, in oideachas nó faoi oiliúint (NEETanna)
 0
 An buiséad le haghaidh seirbhísí pearsantaithe (EUR)
 2 730 600
 An buiséad le haghaidh CED
 7
 a chur chun feidhme (EUR)
 190 000
 Buiséad iomlán (EUR)
 2 920 600
 Ranníocaíocht ó CED (60 %) (EUR)
 1 752 360
 MEASÚNÚ AR AN IARRATAS
 Nós imeachta
 4.An 30 Nollaig 2020, chuir an Fhionlainn iarratas EGF/2020/007 FI/Finnair isteach, i.e. laistigh de 12 sheachtain ón dáta a comhlíonadh na critéir idirghabhála a leagtar amach in Airteagal 4 den Rialachán maidir le CED. Dheimhnigh an Coimisiún an dáta céanna go bhfuarthas an t‐iarratas agus d’iarr sé faisnéis bhreise ar an bhFionlainn an 13 Eanáir 2021. Soláthraíodh an fhaisnéis bhreise sin laistigh de shé seachtaine ón tráth a iarradh í. An sprioc-am 12 sheachtain ón tráth a fuarthas an t‐iarratas comhlánaithe, tréimhse ar lena linn ba cheart don Choimisiún críoch a chur leis an measúnú ar an gcaoi a bhfuil na coinníollacha maidir le ranníocaíocht airgeadais a sholáthar á gcomhlíonadh leis an iarratas, rachaidh sé in éag an 19 Bealtaine 2021.
 Incháilitheacht an iarratais
 Na fiontair agus na tairbhithe lena mbaineann
 5.Baineann an t‐iarratas le 508 n‐oibrí a cuireadh ar iomarcaíocht in Finnair Oyj agus i bhfochonraitheoir amháin. Oibríonn Finnair san earnáil eacnamaíoch a aicmítear faoi Rannán 51 NACE Athbhreithniú 2 (Aeriompar). Na hiomarcaíochtaí a rinne na fiontair, rinneadh iad i réigiún Helsinki-Uusimaa (FI1B), atá ar leibhéal 2 NUTS.
 Na fiontair agus an líon daoine a dífhostaíodh
 Finnair
 504
 Hub Logistics Finland Oy
 4
 Líon iomlán na bhfiontar: 2
 Líon iomlán daoine a dífhostaíodh: 508
 Critéir idirghabhála
 6.Chuir an Fhionlainn an t‐iarratas isteach faoi na critéir idirghabhála a leagtar amach in Airteagal 4(1)(a) den Rialachán maidir le CED, lena gceanglaítear go gcuirfí ar a laghad 500 oibrí ar iomarcaíocht le linn tréimhse thagartha ceithre mhí i bhfiontar atá lonnaithe i mBallstát, lena n‐áirítear oibrithe ar chuir soláthraithe agus táirgeoirí iartheachtacha ar iomarcaíocht iad agus/nó daoine féinfhostaithe a bhfuil deireadh tagtha lena ngníomhaíocht.
 7.Maireann an tréimhse thagartha naoi mí le haghaidh an iarratais ó Dé hAoine an 25 Lúnasa 2020 go dtí Dé Sathairn an 25 Nollaig 2020.
 8.Is iad seo a leanas na hiomarcaíochtaí a tháinig chun cinn le linn na tréimhse tagartha:
 –504 n‐oibrí a cuireadh ar iomarcaíocht in Finnair
 –4 n‐oibrí a cuireadh ar iomarcaíocht i bhfochonraitheoir Finnair
 Iomarcaíochtaí agus scor na ngníomhaíochtaí a ríomh
 9.Rinneadh na hiomarcaíochtaí le linn na tréimhse tagartha a ríomh mar seo a leanas:
 –504 dhuine ón dáta a thug an fostóir, i gcomhréir le hAirteagal 3(1) de Threoir 98/59/CE
 8
 ón gComhairle, fógra i scríbhinn don údarás poiblí inniúil faoi na hiomarcaíochtaí comhchoiteanna réamh‐mheasta. Sular chuir an Coimisiún an measúnú i gcrích, dheimhnigh an Fhionlainn go ndearnadh na 504 iomarcaíocht sin dáiríre.
 –4 n‐oibrí ó dháta fhógra aonair an fhostóra go raibh sé chun an t‐oibrí a leagan as nó chun conradh fostaíochta an oibrí a fhoirceannadh.
 Tairbhithe incháilithe
 10.Dá bhrí sin, is é 508 nduine an líon iomlán tairbhithe incháilithe.
 Nasc idir na hiomarcaíochtaí agus géarchéim dhomhanda airgeadais agus eacnamaíoch
 11.An 11 Márta 2020, dhearbhaigh an Eagraíocht Dhomhanda Sláinte (WHO) paindéim dhomhanda COVID‐19. An 27 Bealtaine 2020, ina theachtaireacht dar teideal ‘Buiséad an Aontais Eorpaigh (AE): ag cumhachtú an Phlean Téarnaimh don Eoraip’
 9
 , d’fhógair an Coimisiún Eorpach gur eascair géarchéim eacnamaíoch as an ngéarchéim sláinte, agus leag sé amach plean téarnaimh le haghaidh an gheilleagair. Sa phlean sin, cuireadh san áireamh ról CED mar uirlis éigeandála chun cabhrú le daoine a chaill a bpost de dheasca na géarchéime eacnamaíche domhanda.
 12.Ba í an phaindéim ba chúis leis an gcúlú is doimhne i stair an Aontais. De réir ‘Réamhaisnéis Eacnamaíoch na hEorpa - Geimhreadh 2021’ ón gCoimisiún
 10
 , tháinig crapadh thart ar 6,3 % ar OTI an Aontais in 2020, agus tuaradh go dtiocfadh méadú 3,7 % air in athuair in 2021 agus 3,9 % in 2022.
 13.Bhí tionchar suntasach ag paindéim COVID‐19 ar thionscal na heitlíochta i ngeall ar shrianta taistil agus i ngeall ar mheath suntasach ar aeriompar paisinéirí. Leis an titim ar líon na bpaisinéirí, tháinig laghdú mór ar ioncam na n‐aerlínte agus bhí ar chuid mhaith acu fostaithe a leagan as nó dócmhainneacht a dhearbhú. In mí Aibreáin 2020, tháinig laghdú 98,9 % ar thrácht idirnáisiúnta paisinéirí i gcomparáid le mí Aibreáin 2019 agus cuireadh 64 % de na haerárthaí domhanda i stóráil. Ba é sin an crapadh ba mhó riamh i stair na heitlíochta
 11
 .
 14.I mí an Mheithimh 2020, tháinig ardú beag ar éileamh na bpaisinéirí, ach bhí sé fós i bhfad faoi bhun na leibhéal a bhí ann roimh an ngéarchéim. Tháinig laghdú 86,5 % ar phaisinéirí in aghaidh an chiliméadair íoctha ar fud an tionscail i gcomparáid le mí an Mheithimh 2019
 12
 .
 Líon na bpaisinéirí aeir
 13
 Paisinéirí in aghaidh an chiliméadair íoctha ar fud an tionscail - RPKanna (billiún in aghaidh na míosa)
 Iarbhír
 Coigeartaithe de réir ráithe
 15.Tháinig laghdú 75,6 % ar éileamh idirnáisiúnta na bpaisinéirí in 2020 i gcomparáid leis na leibhéil a bhí ann in 2019. Tháinig laghdú 68,1 % ar an acmhainneacht (arna tomhas i gciliméadair na suíochán atá ar fáil nó ASKanna) agus maidir leis an lódfhachtóir paisinéirí (lena dtomhaistear céatadán an na hacmhainneachta suíochán atá ar fáil agus a líontar le paisinéirí), tháinig laghdú 19,2 pointe céatadáin air go dtí 62,8 %
 14
 .
 16.De réir réamhaisnéis dhomhanda na bpaisinéirí ón gComhlachas Aeriompair Idirnáisiúnta, tógfaidh sé idir 3 agus 4 bliana ar thionscal na heitlíochta teacht ar ais chuig an leibhéal a bhí ann roimh an ngéarchéim
 15
 .
 17.Go dtí seo, is é an earnáil aerthaistil a bhí faoi chaibidil i gceithre cinn d’iarratais ar thacaíocht CED, agus bhí trí cinn acu sin bunaithe ar dhomhandú a bhaineann le trádáil
 16
 agus ceann amháin acu bunaithe ar an ngéarchéim eacnamaíoch a d’eascair as paindéim COVID‐19
 17
 .
 Na himeachtaí ba chúis leis na hiomarcaíochtaí agus le scor na ngníomhaíochtaí
 18.Na heachtraí as ar tháinig na hiomarcaíochtaí sin, is toradh iad ar an ngéarchéim eacnamaíoch dhomhanda gan choinne a d’eascair as paindéim COVID‐19.
 19.Tuairiscíonn an Fhionlainn go bhfuil Finnair buailte go dona ag an bpaindéim. Sular bhris ráig COVID‐19 amach, bhí staid láidir airgeadais ag Finnair. In 2019, tháinig méadú 9,2 % ar ioncam Finnair, agus bhain sé buaic EUR 3 097 milliún amach, i gcomparáid le EUR 2 836 mhilliún in 2018. Ba é EUR 162,8 milliún san iomlán an toradh oibriúcháin, i gcomparáid le EUR 256,3 milliún in 2018, laghdú 38 %, rud a tháinig as méadú ar chostais breosla, ar ábhair aerárthaí agus ar chostais ollchóirithe.
 20.Le deich mbliana anuas, tá méadú suntasach tagtha ar líon na bpaisinéirí in aerfort Helsinki-Vantaa. Idir 2009 agus 2019, tháinig méadú 58 % ar líon na bpaisinéirí, ó 12,6 milliún go dtí 21,9 milliún. Is paisinéirí ar eitiltí idirnáisiúnta a bhí i bhformhór an tráchta paisinéirí: 10,2 milliún in 2009 agus 18,9 milliún in 2019
 18
 . In 2019, tháinig méadú ar líon na bpaisinéirí a bhí á n‐iompar ag Finnair, méadú 10,3 % go dtí 14 650 400 paisinéir, ar taifead bliantúil nua a bhí ann
 19
 .
 21.Ag tús 2020, bhí méadú fós ag teacht ar thrácht paisinéirí ag aerfort Helsinki-Vantaa. I mí Eanáir 2020, tháinig méadú 58 % ar líon na bpaisinéirí a bhí ag dul go dtí an tSín i gcomparáid le mí Eanáir 2019. I mí Feabhra 2020, áfach, tháinig laghdú 73 % ar líon na bpaisinéirí de dheasca na heipidéime. Bhí ar Finnair na heitiltí go léir chuig mórthír na Síne a chur ar ceal amhail ón 6 Feabhra 2020 agus na heitiltí chuig cinn scríbe eile san Áis amhail ón 4 Márta 2020
 20
 . An 13 Márta 2020, chuir rialtas na Stát Aontaithe srian le taisteal neamhriachtanach go dtí Stáit Aontaithe Mheiriceá, agus dá bhrí sin bhí ar Finnair na heitiltí uile chuig na Stáit Aontaithe a chur ar ceal freisin
 21
 .
 22.Na srianta atá i bhfeidhm san Fhionlainn agus i dtíortha cinn scríbe eile, tá difear mór déanta acu d’oibríochtaí Finnair, go háirithe maidir le heitiltí idirnáisiúnta agus eitiltí idir ilchríocha. In Aibreán 2020, scoir an t‐aerthrácht ag aerfort Helsinki-Vantaa ina iomláine, nach mór., agus gan ach 1 % den aerthrácht ann agus a bhí in Aibreán 2019 (21 000 paisinéir in mí Aibreáin 2020 i gcomparáid le 1,8 milliún i mí Aibreáin 2019). Sa dara ráithe, agus comparáid á déanamh idir 2020 agus 2019, tháinig laghdú 92,1 % ar líon na n‐eitiltí idir na cinn scríbe atá ag Finnair san Áis agus san Eoraip. Tháinig laghdú 97,5 % ar líon na bpaisinéirí, ó 3,9 milliún go dtí 98 000 paisinéir, agus tháinig laghdú 97.2 % ar líon na bpaisinéirí (ASKanna)
 22
 .
 23.Léiríodh i dTuarascáil Bhliantúil Finnair 2020 go raibh laghdú 73,2 % tagtha ar ioncam (ó 3 097,7 milliún go dtí EUR 829,2 milliún), gur tháinig laghdú 76,2 % ar líon na bpaisinéirí (ó 14,7 milliún go dtí 3,5 milliún) agus go raibh caillteanas oibriúcháin EUR 464,5 milliún carntha ag an gcuideachta
 23
 .
 24.Bhí ar Finnair a chostais a laghdú chun aghaidh a thabhairt ar an ngéarchéim sin agus rinneadh coigilteas ar eastát réadach, léasú aerárthaí, teicneolaíocht faisnéise (digitiú agus uathoibriú an phróisis chustaiméirí atá aige), costais díolacháin agus dáileacháin, chomh maith le costais riaracháin agus struchtúir chúitimh. Dá bharr sin, tá a bpost caillte ag 1 000 den lucht saothair
 24
 .
 An tionchar a mheastar a bheidh ag na hiomarcaíochtaí ar an ngeilleagar áitiúil, réigiúnach nó náisiúnta agus ar an bhfostaíocht
 25.Is suntasach mar a rannchuidíonn earnáil na heitlíochta le geilleagar na Fionlainne. In 2020, d’fhostaigh an tionscal 42 000 duine (23 000 post díreach agus 19 000 post indíreach) agus ranníoc sé EUR8,8 billiún le OTI na Fionlainne, agus ba é sin 3,2 % den OTI iomlán dá bharr sin
 25
 . Is í Finnair an aerlíne is mó san Fhionlainn agus mol aici ag aerfort Heilsincí‐Vantaa. Ag deireadh 2019, bhí 6 788 bhfostaí ag Finnair agus chuir sé trácht go dtí 132 cheann scríbe
 26
 .
 26.Bíonn tionchar tromchúiseach ag na hiomarcaíochtaí in Finnair ar an ngeilleagar náisiúnta. Is é Helsinki-Uusimaa an réigiún NUTS 2 lena mbaineann na hiomarcaíochtaí, mar a bhfuil mol oibriúcháin Finnair. Idir mí Feabhra agus mí Aibreáin 2020, tháinig méadú 22,5 % ar líon na gcuardaitheoirí poist dífhostaithe i réigiún Helsinki-Uusimaa ó 68 016 go 83 340. Ar bhonn bliantúil agus in ainneoin bearta chun fostaíocht a chaomhnú, tháinig méadú 0,8 pointe céatadáin ar an ráta dífhostaíochta i réigiún Helsinki-Uusimaa, ó 6,4 % in 2019 go dtí 7,2 % in 2020
 27
 .
 27.In 2020, ba é 7,8 % an ráta dífhostaíochta náisiúnta, i.e. 1,1 pointe céatadáin níos airde ná mar a bhí sé in 2019
 28
 . Mheas Aireacht Airgeadais na Fionlainne go leanfaidh an ráta dífhostaíochta de bheith ag ardú go dtí 8,2 % in 2021, sula laghdóidh sé go dtí 7,8 % in 2022
 29
 .
 28.Mar gheall ar an méadú atá tagtha ar an dífhostaíocht de dheasca na géarchéime, beidh sé deacair iar-oibrithe Finnair a athfhostú. Áitíonn údaráis na Fionlainne gur gá treoir agus tacaíocht shaincheaptha maidir le cuardach poist a thabhairt d’oibrithe dífhostaithe, chomh maith le huas‐sciliú agus athsciliú saincheaptha chun cur leis na deiseanna atá acu a bheith athfhostaithe.
 Na tairbhithe ar a bhfuiltear ag díriú agus na bearta atá beartaithe
 Na tairbhithe ar a bhfuiltear ag díriú
 29.As na 508 nduine incháilithe, meastar gurb é 500 an líon oibrithe iomarcacha a ghlacfaidh páirt i mbearta CED. Seo a leanas an miondealú a rinneadh ar na hoibrithe iomarcacha sin de réir gnéis, saoránachta agus aoisghrúpa:
 Catagóir
 An líon
 tairbhithe ar a bhfuiltear ag díriú
 Inscne:
 Fir:
 280
 (56,00 %)
 Mná:
 220
 (44,00 %)
 Saoránacht:
 saoránaigh den Aontas Eorpach:
 493
 (98,60 %)
 daoine nach saoránaigh den Aontas iad:
 7
 (1,40 %)
 Aoisghrúpa:
 15 bliana - 24 bliana:
 19
 (3,80 %)
 25 bliana - 29 mbliana:
 28
 (5,60 %)
 30 bliain - 54 bliana:
 312
 (62,40 %)
 55 bliana - 64 bliana:
 141
 (28,20 %)
 os cionn 64 bliana:
 0
 (0,00 %)
 Incháilitheacht na ngníomhaíochtaí atá beartaithe
 30.Tá na gníomhaíochtaí seo a leanas i gceist leis na seirbhísí pearsantaithe a sholáthrófar d'oibrithe iomarcacha:
 –Cóitseáil agus bearta ullmhúcháin eile. Ar na bearta atá i gceist tá iad seo a leanas: 1) Measúnuithe saineolaithe ar inniúlachtaí gairmiúla an chuardaitheora poist agus na riachtanais le haghaidh na seirbhísí; 2) Measúnú ar inniúlachtaí chun rannpháirtithe a liostú de réir a n‐inniúlachtaí agus a n‐ionchas fostaíochta; 3) Oiliúint i gcuardach poist agus faisnéis faoin margadh saothair; 4) Dianchóitseáil gairme agus aonair chun tacaíocht agus treoir a thabhairt do rannpháirtithe i gcuardach fostaíochta.
 –Seirbhísí fostaíochta agus gnó. Leis an mbeart seo, cuirfear gairmthreoir agus treoir ar fáil maidir le cuardach poist, comhairleoireacht, meastóireachtaí ar chumas oibre agus tairiscintí trialach. Eagrófar imeachtaí earcaíochta agus faisnéise freisin.
 –Oiliúint. Cuirfidh sé seo clár saincheaptha ar fáil dar teideal ‘Tuilleadh Oideachais le Cuideachtaí (F.E.C.)
 30
 ’, clár a d’fhorbair údaráis na Fionlainne a bhfuil sé d’aidhm aige iarrthóirí poist agus cuideachtaí ar mian leo daoine a earcú a thabhairt le chéile. Cuirfear oiliúint i gcáilíochtaí gairmiúla ar na rannpháirtithe freisin, lena n‐áirítear cúrsaí amhail forbairt gnólachta, oiliúint feidhmiúcháin, acmhainní daonna, díolachán agus margaíocht, intleacht shaorga (A.I.), slándáil dhigiteach, róbataic, bainistiú airgeadais, bainistiú tionscadal, etc.
 –Fóirdheontas pá. Leis an mbeart seo, tacófar le fostaíocht i bpost nua, trí na costais phárolla a laghdú. 30-50 % de na costais phárolla a bheidh san fhóirdheontas pá agus íocfar é leis an bhfostóir. Braitheann méid agus fad an fhóirdheontais ar fhad na tréimhse dífhostaíochta.
 –Deontas le haghaidh gnólacht nuathionscanta. Is é cuspóir an deontais cruthú gníomhaíochta gnó agus fostaíocht daoine aonair a chur chun cinn. Leis an deontas le haghaidh gnólacht nuathionscanta, áirithítear go bhfuil ioncam ag daoine óga atá ag iarraidh gnólacht a bhunú le linn na tréimhse a mheastar a bheidh ag teastáil chun gnólacht lánaimseartha a sheoladh agus a bhunú, tréimhse suas le 12 mhí ar a mhéad.
 –Féadfar liúntais taistil, cóiríochta agus aistrithe a dheonú chun caiteachas a bhaineann le caiteachas a thabhaítear le linn cuardaithe poist nó oiliúna a chlúdach.
 31.Is éard atá sna bearta atá beartaithe a shonraítear anseo, bearta gníomhacha i leith an mhargaidh saothair de réir na ngníomhaíochtaí incháilithe a leagtar amach in Airteagal 7 den Rialachán maidir le CED. Ní chuirfear na gníomhaíochtaí sin in ionad bearta éighníomhacha i leith cosaint shóisialta.
 32.Sholáthair an Fhionlainn an fhaisnéis a theastaíonn maidir leis na gníomhaíochtaí a cheanglaítear ar an bhfiontar lena mbaineann de réir an dlí náisiúnta nó de bhun comhaontuithe comhchoiteanna. Dheimhnigh sí nach ndéanfar ranníocaíocht airgeadais ó CED a chur in ionad na ngníomhaíochtaí sin.
 Buiséad measta
 33.Is é EUR 2 920 600 na costais mheasta iomlána, a chuimsíonn caiteachas EUR 2 730 600 ar sheirbhísí pearsantaithe agus caiteachas EUR 190 000 ar ghníomhaíochtaí ullmhúcháin, bainistíochta, faisnéise agus poiblíochta, rialaithe agus tuairiscithe.
 34.Is é EUR 1 752 360 (60 % de na costais iomlána) an ranníocaíocht airgeadais iomlán a iarradh ó CED.
 Gníomhaíochtaí
 An líon measta rannpháirtithe
 An costas measta in aghaidh an rannpháirtí
 (EUR)
 31
 Costais mheasta iomlána
 (EUR)
 32
 Seirbhísí pearsantaithe (Gníomhaíochtaí faoi Airteagal 7(1)(a) agus (c) den Rialachán maidir le CED)
 Cóitseáil agus bearta ullmhúcháin eile
 450
 1 556
 700 000
 Seirbhísí fostaíochta agus gnó
 500
 400
 200 000
 Oiliúint
 300
 4 333
 1 300 000
 Fo-iomlán (a):
 An céatadán den phacáiste de sheirbhísí pearsantaithe
 –
 2 200 000
 (80,57 %)
 Liúntais agus dreasachtaí (Gníomhaíochtaí faoi Airteagal 7(1)(b) den Rialachán maidir le CED)
 Fóirdheontas pá
 60
 6 000
 360 000
 Liúntais taistil, chóiríochta agus aistrithe
 25
 200
 5 000
 Deontas le haghaidh gnólacht nuathionscanta
 20
 8 280
 165 600
 Fo-iomlán (b):
 An céatadán den phacáiste de sheirbhísí pearsantaithe:
 –
 530 600
 (19,43 %)
 Gníomhaíochtaí faoi Airteagal 7(4) den Rialachán maidir le CED
 1. Gníomhaíochtaí ullmhúcháin
 –
 0
 2. Bainistíocht
 –
 160 000
 3. Faisnéis agus poiblíocht
 –
 15 000
 4. Rialú agus tuairisciú
 –
 15 000
 Fo-iomlán (c):
 An céatadán de na costais iomlána:
 –
 190 000
 (6,51 %)
 Costais iomlána (a + b + c):
 –
 2 920 600
 Ranníocaíocht ó CED (60 % de na costais iomlána)
 –
 1 752 360
 35.Costais na ngníomhaíochtaí a shainaithnítear sa tábla thuas mar ghníomhaíochtaí faoi Airteagal 7(1)(b) den Rialachán maidir le CED, ní mó iad ná 35 % de na costais iomlána le haghaidh an phacáiste chomhordaithe de sheirbhísí pearsantaithe. Dheimhnigh an Fhionlainn go bhfuil na gníomhaíochtaí sin ag brath ar rannpháirtíocht ghníomhach na dtairbhithe spriocdhírithe i ngníomhaíochtaí a bhaineann le cuardach poist nó le hoiliúint.
 36.Dheimhnigh an Fhionlainn nach n‐imeoidh costais na n‐infheistíochtaí le haghaidh féinfhostaíochta, gnólachtaí nuathionscanta agus táthcheangail ag fostaithe thar EUR 15 000 in aghaidh an tairbhí.
 Tréimhse incháilitheachta an chaiteachais
 37.An 21 Deireadh Fómhair 2020, chuir an Fhionlainn tús leis na seirbhísí pearsantaithe a sholáthar do na tairbhithe spriocdhírithe. Dá bhrí sin, an caiteachas ar na gníomhaíochtaí, beidh sé incháilithe le haghaidh ranníocaíocht airgeadais ó CED ón 21 Deireadh Fómhair 2020 go dtí an 30 Nollaig 2022.
 38.An 21 Deireadh Fómhair 2020, thosaigh an Fhionlainn ag tabhú an chaiteachais riaracháin chun CED a chur chun feidhme. Dá bhrí sin, beidh an caiteachas ar ghníomhaíochtaí ullmhúcháin, bainistíochta, faisnéise agus poiblíochta, rialaithe agus tuairiscithe incháilithe le haghaidh ranníocaíocht airgeadais ó CED ón 21 Deireadh Fómhair 2020 go dtí an 30 Meitheamh 2023.
 Comhlántacht maidir le gníomhaíochtaí atá á maoiniú ó chistí náisiúnta nó ó chistí an Aontais
 39.Is í an tseirbhís fostaíochta phoiblí sa bhrainse riaracháin d’Aireacht na nGnóthaí Eacnamaíocha agus Fostaíochta (MEAE) an fhoinse réamh‐mhaoinithe náisiúnta nó cómhaoinithe náisiúnta. Ina theannta sin, maoineofar roinnt seirbhísí ó chaiteachas oibriúcháin na Lárionad um Fhorbairt Eacnamaíoch, Iompar agus Comhshaol (Ionaid ELY) agus ó na hOifigí um Fhostaíocht agus Forbairt Eacnamaíoch (Oifigí TE).
 40.Maidir leis na bearta a bhfuil tuairisc orthu thuas agus atá ag fáil ranníocaíocht airgeadais ó CED, dheimhnigh an Fhionlainn nach bhfaighidís ranníocaíochtaí airgeadais freisin ó ionstraimí airgeadais eile de chuid an Aontais Eorpaigh
 33
 .
 ‐Nósanna imeachta um dhul i gcomhairle leis na tairbhithe spriocdhírithe nó lena nionadaithe nó leis na comhpháirtithe sóisialta agus leis na húdaráis áitiúla agus réigiúnacha
 41.Tá sé tugtha le fios ag an bhFionlainn gur cuireadh an pacáiste comhordaithe de sheirbhísí pearsantaithe le chéile i gcomhairle le meitheal. Mar chuid de na gníomhaíochtaí ullmhúcháin bhí cruinnithe le hionadaithe ó na hIonaid um Fhorbairt Eacnamaíoch, Iompar agus Comhshaol agus oifigí TE de chuid Uusimaa, Finnair agus Ceardchumann, eadhon Ilmailualan Unioni (IAU), Finnairin insinöörit ja ylemmät toimihenkilöt (FINTO), Auto ja Kuljetusalan Työntekijäliitto ry (AKT) agus Trade Union Pro.
 Córais bhainistithe agus rialaithe
 42.Déantar cur síos san iarratas ar an gcóras bainistithe agus rialaithe lena sonraítear freagrachtaí na gcomhlachtaí atá rannpháirteach. Tá fógra tugtha ag an bhFionlainn don Choimisiún go mbainisteoidh Aireacht na nGnóthaí Eacnamaíocha agus Fostaíochta an ranníocaíocht airgeadais, aireacht a ghníomhaíonn mar údarás bainistíochta agus deimhniúcháin le haghaidh CED agus mar chomhlacht idirmheánach a dháileann cistí CED. Tá feidhmeanna bainistíochta le haghaidh CED sannta do Roinn na Réigiún agus na Seirbhísí Fáis, roinn a ghníomhaíonn freisin mar údarás bainistíochta le haghaidh Chiste Sóisialta na hEorpa. Tá na hIonaid um Fhorbairt Eacnamaíoch, Iompar agus Comhshaol (Ionaid ELY) i gceannas ar chur chun feidhme na mbeart a mhaoinítear ó CED.
 43.Maidir le ról an údaráis deimhniúcháin, is é an tAonad um Acmhainní Daonna agus Riaracháin a thugann an fhreagracht sin orthu féin. Maidir le hiniúchóireacht, is é an tAonad Iniúchóireachta Inmheánaí neamhspleách an comhlacht atá freagrach, comhlacht a fheidhmíonn faoi Rúnaí Buan Aireachta na nGnóthaí Eacnamaíocha agus Fostaíochta.
 Na gealltanais a thug an Ballstát lena mbaineann
 44.Thug an Fhionlainn na dearbhuithe uile a theastaíonn maidir leis na nithe seo a leanas:
 –cloífear leis na prionsabail um chóir chomhionann agus neamh‐idirdhealú maidir le rochtain ar na gníomhaíochtaí atá beartaithe agus maidir le cur chun feidhme na ngníomhaíochtaí sin,
 –comhlíonadh na ceanglais a leagtar síos sa dlí náisiúnta agus i ndlí an Aontais maidir le hiomarcaíochtaí comhchoiteanna,
 –maidir le Finnair , a lean lena ghníomhaíochtaí tar éis dó na daoine lena mbaineann a chur ar iomarcaíocht, rinne sé a chuid oibleagáidí dlíthiúla lena rialaítear na hiomarcaíochtaí a chomhlíonadh agus riar sé dá chuid oibrithe dá réir,
 –ní bhfaighidh na gníomhaíochtaí atá beartaithe tacaíocht airgeadais ó chistí eile nó ó ionstraimí airgeadais eile de chuid an Aontais agus coiscfear aon mhaoiniú dúbailte,
 –beidh na gníomhaíochtaí atá beartaithe ag teacht le gníomhaíochtaí a mhaoinítear leis na Cistí Struchtúracha,
 –comhlíonfaidh an ranníocaíocht airgeadais ó CED rialacha nós imeachta agus rialacha ábhartha an Aontais maidir le státchabhair.
 IMPLEACHTAÍ BUISÉADACHA
 Togra buiséadach
 45.Ní sháróidh CED uasmhéid bliantúil EUR 186 milliún (praghsanna 2018) mar a leagtar síos in Airteagal 8(1) de Rialachán (AE, Euratom) 2020/2093 ón gComhairle an 17 Nollaig 2020 lena leagtar síos an creat airgeadais ilbhliantúil le haghaidh na mblianta 2021 go 2027
 34
 .
 46.Tar éis don Choimisiún an t‐iarratas a scrúdú i dtaca leis na coinníollacha a leagtar amach in Airteagal 13(1) den Rialachán maidir le CED, agus tar éis dó an líon tairbhithe ar a bhfuiltear ag díriú, na gníomhaíochtaí atá beartaithe agus na costais mheasta a chur san áireamh, tá sé beartaithe aige CED EUR 1 752 360 a shlógadh, arb é 60 % de chostais iomlána na ngníomhaíochtaí atá beartaithe é, chun ranníocaíocht airgeadais a sholáthar le haghaidh an iarratais.
 47.Maidir le CED a shlógadh, is iad Parlaimint na hEorpa agus an Chomhairle i gcomhpháirt le chéile a dhéanfaidh an cinneadh atá beartaithe, mar a leagtar síos i bpointe 9 den Chomhaontú Idirinstitiúideach an 16 Nollaig 2020 idir Parlaimint na hEorpa, Comhairle an Aontais Eorpaigh agus an Coimisiún Eorpach maidir le smacht buiséadach, comhar i gcúrsaí buiséadacha agus bainistiú fónta airgeadais, mar aon le hacmhainní dílse nua, lena n‐áirítear treochlár maidir le tabhairt isteach acmhainní dílse nua
 35
 .
 Gníomhartha gaolmhara
 48.An tráth céanna a thíolacfaidh sé an togra seo le haghaidh cinneadh CED a shlógadh, déanfaidh an Coimisiún togra a thíolacadh do Pharlaimint na hEorpa agus don Chomhairle le haghaidh EUR 1 752 360 a aistriú chuig an líne bhuiséadach iomchuí.
 49.An tráth céanna a ghlacfaidh sé an togra seo le haghaidh cinneadh maidir le CED a shlógadh, glacfaidh an Coimisiún cinneadh maidir le ranníocaíocht airgeadais trí bhíthin gníomh cur chun feidhme, cinneadh a thiocfaidh i bhfeidhm ar an dáta a ghlacfaidh Parlaimint na hEorpa agus an Chomhairle an cinneadh atá beartaithe maidir le CED a shlógadh.
 2021/116 (BUD)
 Togra le haghaidh
 CINNEADH Ó PHARLAIMINT NA hEORPA AGUS ÓN gCOMHAIRLE
 maidir leis an gCiste Eorpach um Choigeartú don Domhandú a shlógadh tar éis
 iarratas ón bhFionlainn – EGF/2020/007 FI/Finnair
 TÁ PARLAIMINT NA hEORPA AGUS COMHAIRLE AN AONTAIS EORPAIGH,
 Ag féachaint don Chonradh ar Fheidhmiú an Aontais Eorpaigh,
 Ag féachaint do Rialachán (AE) Uimh. 1309/2013 ó Pharlaimint na hEorpa agus ón gComhairle an 17 Nollaig 2013 maidir leis an gCiste Eorpach um Choigeartú don Domhandú (2014-2020) agus lena n‐aisghairtear Rialachán (CE) Uimh. 1927/2006
 36
 , agus go háirithe Airteagal 15(4) de,
 Ag féachaint do Chomhaontú Idirinstitiúideach an 16 Nollaig 2020 idir Parlaimint na hEorpa, Comhairle an Aontais Eorpaigh agus an Coimisiún Eorpach maidir le smacht buiséadach, comhar i gcúrsaí buiséadacha agus bainistiú fónta airgeadais, mar aon le hacmhainní dílse nua, lena n‐áirítear treochlár maidir le tabhairt isteach acmhainní dílse nua
 37
 , agus go háirithe pointe 9 de,
 Ag féachaint don togra ón gCoimisiún Eorpach,
 De bharr an mhéid seo a leanas:
 (1)Is é is aidhm don Chiste Eorpach um Choigeartú don Domhandú (CED) tacaíocht a thabhairt d’oibrithe a cuireadh ar iomarcaíocht agus do dhaoine féinfhostaithe a bhfuil deireadh tagtha lena ngníomhaíocht i ngeall ar mhórathruithe struchtúracha ar phatrúin na trádála ar fud an domhain de thoradh an domhandaithe, nó de bhrí gur lean an ghéarchéim dhomhanda airgeadais agus eacnamaíoch ar aghaidh, nó i ngeall ar ghéarchéim dhomhanda airgeadais agus eacnamaíoch eile, agus cabhrú le hath‐imeascadh na n‐oibrithe sin sa mhargadh saothair.
 (2)Ní rachaidh CED thar uasmhéid bliantúil EUR 186 milliún (praghsanna 2018) faoi mar a leagtar síos in Airteagal 8(1) de Rialachán (AE, Euratom) 2020/2093 ón gComhairle
 38
 .
 (3)An 30 Nollaig 2020, chuir an Fhionlainn iarratas isteach chun CED a shlógadh, i leith iomarcaíochtaí in Finnair Oyj agus i bhfochonraitheoir amháin san Fhionlainn. Mar fhorlíonadh ar an iarratas sin, bhí faisnéis bhreise a soláthraíodh i gcomhréir le hAirteagal 8(3) de Rialachán (AE) Uimh. 1309/2013. Comhlíontar san iarratas sin na ceanglais chun ranníocaíocht airgeadais ó CED a shocrú, mar a leagtar síos in Airteagal 13 de Rialachán (AE) Uimh. 1309/2013.
 (4)Dá bhrí sin, ba cheart CED a shlógadh chun ranníocaíocht airgeadais EUR 1 752 360 a sholáthar i leith an iarratais a chuir an Fhionlainn isteach.
 (5)Chun íoslaghdú a dhéanamh ar an bhfad ama a thógfaidh sé CED a shlógadh, ba cheart feidhm a bheith ag an gcinneadh seo ón dáta a ghlacfar é,
 TAR ÉIS AN CINNEADH SEO A GHLACADH:
 Airteagal 1
 Faoi chuimsiú bhuiséad ginearálta an Aontais le haghaidh na bliana airgeadais 2021, déanfar an Ciste Eorpach um Choigeartú don Domhandú a shlógadh chun méid EUR 1 752 360 a sholáthar ina leithreasuithe faoi chomhair gealltanas agus ina leithreasuithe íocaíochta.
 Airteagal 2
 Tiocfaidh an Cinneadh seo i bhfeidhm lá a fhoilsithe in Iris Oifigiúil an Aontais Eorpaigh. Beidh feidhm aige ón [dáta a ghlactha]
 39*
 Arna dhéanamh sa Bhruiséil,
 Thar ceann Pharlaimint na hEorpa
 Thar ceann na Comhairle
 An tUachtarán
 An tUachtarán
 (1)
 IO L 347, 20.12.2013, lch. 855.
 (2)
 Tá feidhm ag Rialachán (AE) Uimh. 1309/2013 maidir le gach iarratas a fhaightear faoin 31 Nollaig 2020.
 (3)
 De réir bhrí Airteagal 3 den Rialachán maidir le CED.
 (4)
 Hub Logistics Finland Oy atá lonnaithe i réigiún Helsinki-Uusimaa.
 (5)
 Rialachán (AE) Uimh. 1046/2012 ón gCoimisiún an 8 Samhain 2012 lena gcuirtear chun feidhme Rialachán (CE) Uimh. 1059/2003 ó Pharlaimint na hEorpa agus ón gComhairle maidir le haicmiú comhchoiteann aonad críche le haghaidh staidrimh (NUTS) a bhunú a mhéid a bhaineann le tarchur na hamshraithe le haghaidh an mhiondealaithe réigiúnaigh nua (IO L 310, 9.11.2012, lch. 34).
 (6)
 IO L 393, 30.12.2006, lch. 1.
 (7)
 I gcomhréir le hAirteagal 7(4) de Rialachán (AE) 1309/2013.
 (8)
 Treoir 98/59/CE ón gComhairle an 20 Iúil 1998 maidir le comhfhogasú dhlíthe na mBallstát a bhaineann le hiomarcaíochtaí comhchoiteanna (IO L 225, 12.8.1998, lch. 16).
 (9)
 COM(2020) 442 final.
 (10)
 Réamhaisnéis Eacnamaíoch - Geimhreadh 2021
 https://ec.europa.eu/info/business‐economy-euro/economic-performance-and‐forecasts/economic-forecasts/winter-2021-economic-forecast‐challenging-winter-light‐end‐tunnel_en
 (11)
 ATAG. Eitlíocht: Tuarascáil 2020 ar Thairbhe Trasteorann:
 https://aviationbenefits.org/media/167186/abbb2020_full.pdf
 (12)
 IATA: Anailís ar Mhargadh an Aeir – mí an Mheithimh 2020:
 https://www.iata.org/en/iata-repository/publications/economic-reports/air-passenger-monthly-analysis‐--june-20202/
 (13)
 Ibid.
 (14)
 IATA :
 https://www.iata.org/en/pressroom/pr/2021-02-03-02/
 (15)
 IATA:
 https://www.iata.org/en/pressroom/pr/2020-07-28-02/
 (16)
 EGF/2017/009 FR/Air France, COM(2018) 230; EGF/2013/014 FR Air France, COM(2014) 701 agus EGF/2015/004 IT Alitalia, COM(2015) 397.
 (17)
 EGF/2020/004 NL/KLM, COM(2021)226.
 (18)
 Tuarascáil bhliantúil Finavia 2019:
 https://www.finavia.fi/sites/default/files/documents/Tilinpäätös%202019.pdf
 (19)
 Tuarascáil bhliantúil Finnair 2019:
 https://investors.finnair.com/~/media/Files/F/Finnair-IR/documents/en/reports‐and‐presentation/2020/annual-report‐2019.pdf
 (20)
 https://news.cision.com/finnair/r/finnair-cancels‐all-flights‐to-mainland‐china-between‐february-6-and‐february-29--2020--customers‐to,c3024652
 (21)
 https://news.cision.com/finnair/r/finnair-cancels‐flights‐to-us‐and‐delhi,c3057949
 (22)
 Tuarascáil bhliantúil Finnair 2020:
 https://investors.finnair.com/~/media/Files/F/Finnair-IR/documents/en/reports‐and‐presentation/2020/half-year-2020-report‐en.pdf
 (23)
 https://investors.finnair.com/~/media/Files/F/Finnair-IR/documents/en/reports‐and‐presentation/2021/annual-report‐2020.pdf
 (24)
 https://company.finnair.com/en/media/all-releases/news?id=3751510
 agus
 https://www.aviation24.be/airlines/finnair/finnair-targets‐100-million‐euros‐cost‐base-reductions‐plans‐to-reduce-1-000-jobs/
 (25)
 An Grúpa Gníomhaíochta um Aeriompar (ATAG), ‘Tairbhe Trasteorann na hEitlíochta’:
 https://aviationbenefits.org/downloads/aviation‐benefits‐beyond‐borders‐2020/
 (26)
 Tuarascáil bhliantúil Finavia 2019:
 https://investors.finnair.com/~/media/Files/F/Finnair-IR/documents/en/reports‐and‐presentation/2020/annual-report‐2019.pdf
 (27)
 Bunachar sonraí staidrimh na Fionlainne
 https://pxnet2.stat.fi/PXWeb/pxweb/en/StatFin/
 (28)
 https://www.stat.fi/til/tyti/2020/13/tyti_2020_13_2021-03-04_tie_001_en.html
 (29)
 Staidreamh na Fionlainne
 https://www.stat.fi/til/tyti/2020/09/tyti_2020_09_2020-10-20_tie_001_en.html
 and
 https://julkaisut.valtioneuvosto.fi/bitstream/handle/10024/162542/TEM%20työmarkkinaennuste%20syksy%202020.pdf
 (30)
 https://www.aaltopro.fi/en/services‐in‐change-situations/f.e.c.-programs‐and‐recruitment
 (31)
 Chun deachúlacha a sheachaint, slánaítear na meánchostais mheasta in aghaidh an rannpháirtí. Mar sin féin, ní dhéanann an slánú aon difear do chostas iomlán gach birt, arae tá sé sin fós mar a shonraítear san iarratas a chuir an Fhionlainn isteach.
 (32)
 Ní réitíonn na suimeanna iomlána le chéile i ngeall ar an slánú.
 (33)
 An 18 Bealtaine 2020, d’fhormheas an Coimisiún Eorpach beart cabhrach ón bhFionlainn arb éard a bhí ann ráthaíocht Stáit ar iasacht EUR 600 milliún a tugadh do Finnair chun tionchar eacnamaíoch ráig an choróinvíris ar an gcuideachta a mhaolú.
 https://ec.europa.eu/commission/presscorner/detail/en/IP_20_1032
 (34)
 IO L 433I, 22.12.2020, lch. 15.
 (35)
 IO L 433I, 22.12.2020, lch. 29.
 (36)
 IO L 347, 20.12.2013, lch. 855.
 (37)
 IO L 433I, 22.12.2020, lch. 29.
 (38)
 Rialachán (AE, Euratom) 2020/2093 ón gComhairle an 17 Nollaig 2020 lena leagtar síos an creat airgeadais ilbhliantúil do na blianta 2021-2027 (IO L 433I, 22.12.2020, lch. 11).
 (39)
 *
 An dáta le cur isteach ag an bParlaimint sula bhfoilsítear san IO é.


type: wikipedia

text:
A Mariachi-trilógia egy filmsorozat, ami három részből áll: El Mariachi – A zenész, Desperado, Volt egyszer egy Mexikó. Az összes rész producere, írója és rendezője Robert Rodriguez. Mindhárom rész egy-egy különálló történetet mesél el, melyek középpontjában a pisztolyforgató gitáros, El Mariachi áll.
 A trilógia elkészítésében részt vett Quentin Tarantino is, aki Rodriguez barátja. Tarantino találta ki, hogy A Mariachi-trilógia legyen Rodriguez Dollár-trilógiája, mivel a filmek hasonlóak a Sergio Leone által rendezett spagettiwestern filmekre: Egy maréknyi dollárért, Pár dollárral többért, A Jó, a Rossz és a Csúf.
 Mindazonáltal mindhárom filmnek egyedi stílusa van, hozzásegítették Rodriguezt a nemzetközi hírnévhez, annak ellenére, hogy az első részt Rodriguez nem szerette volna bemutatni Amerikában, és az egész film költségvetése csupán 7000 dollár volt.
 A filmek
 El Mariachi – A zenész (1992)
 A film összesen 7000 dollárból készült. Az akkor elsőfilmes rendező nevét a film bemutatója után egy lapon kezdték említeni Quentin Tarantinóéval. Az El Mariachi a Cannes-i fesztiválon hasonló sikert aratott, mint a Ponyvaregény.
 Desperado (1995)
 Visszatér a fekete ruhás férfi, akinek senki nem ismeri a nevét, nem látta az arcát, akinek mindig gitártok van a kezében, pedig már régen nem zenél.
 Bosszúért jött. Egykori szerelme haláláért halállal akar fizetni, és bármerre jár, nem fukarkodik. Vérbe és lángba borul körülötte a mexikói kisváros, ahol évekkel ezelőtt kis híján legyőzte őt régi ellensége, a környék őrült ura, Bucho.
 Az El Mariachi - A zenész című filmből megismert hősök újra akcióba lépnek. A zenészt csak legjobb barátja és egy szép könyvesbolt-tulajdonos segíti terve végrehajtásában. A terv pedig egyszerű: ölni kell. Ám eljön a nap, amikor a Zenész végre szembekerül azzal, akit üldözött, de valamiért mégis képtelen elsütni fegyverét...
 Volt egyszer egy Mexikó (2003)
 További információk